Hari minggu 25 Desember 2022 ambo pai ka pasa mangawanan amak ambo balanjo. Ambo pai ka pasa di dakek rumah ambo. Di pasa ambo dan amak mambali sayua dan  buah-buahan. Sayua nan kami bali adolah sayua lobak, bayam, dan kangkuang. Rencananyo lobak tadi akan dipakai untuak mambuek soto ayam katiko malam tahun baru. Samantaro bayam dan kangkuang rencananyo nio dimasak untuk makan harian. Bayam akan dibuek manjadi sayua bayam, sadangkan kangkuang nio dibuek manjadi cah kangkuang. Samantaro buah-buahan nan kami bali adolah buah jeruk, mangga, dan duku. Katigo buah itu adolah buah nan sangaik ambo sukoi. Kami mambali jeruk sabanyak sakilo. Buah mangga kami bali sabanyak duo kilo. Samantaro buah duku kami bali sakilo.


Salah satu alat masak nan wajib dipunyo dek ibu-ibu di rumah adolah kuali. Kuali adolah alat dapua nan bisa dipakai untuak manggoreang, manumih, dan mamanggang. Kuali biasonyo mampunyoi ukuran nan beragam. Mulai dari duo puluah limo cm sampai dengan ukuran tigo puluah tigo cm. Kuali mampunyoi berbagai macam warna. Ado nan bawarna hitam dan ado nan bawarna silver. Bahan untuak mambuek kuali pun beda-beda. Ado nan tabuek dari alumunium, logam, baja, stainless, steel, dan teflon. Kamudian kuali pun mampunyoi banyak macam dengan fungsi nan babeda-beda. Partamo ado frypan nan bafungsi untuak manggoreang dengan minyak nan saketek dan manumih. Kaduo sauce pan untuak mambuek saus. Katigo ado wok untuak mamasak nan manggunokan minyak banyak. Kaampek ado grill pan untuak mamanggang. Kalimo ado stock pot untuak makanan bakuah, kaanam ado braising pan untuak maabuih, Terakhir ado saute pan untuak manumih dan manggoreang.


Mangalola parusahaan yang mangalamai kerugian adolah tantangan yang gadang. Memang sabana harus bapikia dalam mangalola bisnis yang marugi. Katiko tajadi iko manuruik ambo awak paralu mampaelok an sistem bisnis awak. Strategi nan paralu awak ubah jadi indak bantuak yang biasonyo sistem perusahaan awak pakai. Tetapkan jo strategi pamasaran nan dijalankan dek perusahaan awak. Awak juo harus marekrut urang yang punyo integritas tinggi dan karajonyo sasuai. Bisa juo yang biasonyo awak mampromosikan di jalanan se, kini awak gunoan jo teknologi seperti aplikasi nan ado di HP. Gunoanlah sosial media untuak mampromosikannyo, kareno awak harus barani marubah suatu sistem katiko sistem itu disitu-situ se.


Sasudah mangenal babagai menu di Marugame Udon, mari wak bandiangkan jo haragonyo. Niku Udon diagiah harago sakitar 53 ribu, sadangkan untuak beef Abura Udon diagiah harago sakitar 63 ribu. Pabedaan kuallitas dagiang sapi nan dipakai sangaik manantuan pabedaan harago di kaduo menu udon ko. Asdangkan untuak menu nasi, bantuak tendon rice¸diagiah harago sakitar 50ribu, bantuak tu lo jo sukiyaki beef rice nan diagiah harago sakitar 55ribu. Kaduo harago dari duo menu tu indak jauah babeda dek harago bahan dasar seafood nan indak kalah jo harago bahan dasar dagiang sapi nan dipakai. Kalau dibandiangan jo menu udon, menu nasi labiah murah dek bahan dasar nasi nan labiah murah dibandiangkan jo bahan dasar udon. Walaupun bantuak tu, cita raso udon memang labiah nikmat dibandiangan jo menu nasi.


Ado beberapa tips dari ambo nan bisa kalian lakukan supayo hiduik rukun, aman, dan damai dalam bagaua jo tatanggo. Tips ko ndak hanyo manuruik pandapek ambo surang se tapi tadapek lo dalam kitab Minhajul Muslim karya Syaikh Abu Bakar Jabar Al-Jazairi. Ado pun tips nyo nan pertamo adolah hiduk tanpa manyakiti hati dan perasaa tatanggo. Manyakiti disiko ndak hanyo dengan kato-kato tapi tamasuak juo perbuatan. Nan kaduo, perlakukan tatanggo dengan sabaiak-baiaknyo. Kalau saliang bapapasan saliang manyapo dan ndak manggunjiangkan tatanggo ciek ka tatanggo lainnyo. Nan katigo, saliang babagi jo tatanggo tanpa maremehan paragiahan. Nan ka ampek, selalu hormati dan haragoi tatanggo.


Syaiful sadang manjalani program diet. Salain harus manjago pola makan, Syaiful diminta juo untuak baolahraga di rumah satiok hari. Karano itu kini satiok pagi inyo rajin baolahraga di halaman rumahnyo. Olahraga nan dilakukan dek Syaiful adolah olahraga ringan nan indak mamarlukan banyak alat. Salah satu contoh olahraga nan dilakukan dek Syaiful satiok pagi adolah push up. Satiok salasai sholat subuah, sabalum mandi biasonyo Syaiful akan malakukan push up. Biasonyo Syaiful akan malakukan push up sabanyak 3x15 dalam 5 minik. Olahraga samacam iko acok dilakukan dek Syaiful. Bahkan katiko hari libu, Syaiful akan malakukannyo di duo waktu, yaitu di waktu pagi dan sore.


Meraih sukses di maso mudo tantunyo manjadi impian banyak urang. Maski tadanga sulit, namun indak saketek generasi mudo yang berhasil membuktikannyo. Salah satunyo adalah Meisya salah seorang mahasiswa yang sukses menjalankan bisnis aksesoris dari manik di usia mudo. Bisnisnyo sukses meraup keuntungan hinggo limo juta satiok bulannyo. Sejak masih menjadi mahasiswa baru Meisya alah merintis bisnisnyo, tapeknyo sejak bulan Desember 2021 nan lalu. Manjalankan bisnisnyo berawal dari Meisya yang manyukoi barang-barang lucu, kayak aksesoris cincin, galang, kaluang, dan lainnyo. Lamo-lamo Meisya maraso boros karano acok mambali barang dek alasan lucu, dan talinteh di pikirannyo untuak mamulai bisnis dengan berjualan barang yang sarupo.


Suatu waktu ambo dan keluarga pernah mangunjuangi wisata rumah pohon di Tabek Patah. Rumah pohon Tabek Patah mampunyoi satidaknyo 4 rumah pohon. Wisata rumah pohon di Tabek Patah manuruik ambo marupokan tampek liburan nan pas untuak keluarga. Anggapan iko didasarkan pado beberapa alasan. Partamo, di rumah pohon Tabek Patah mampunyoi fasilitas permainan untuak anak-anak. Hal iko tantunyo sangaik cocok untuak keluarga nan nio balibur karano anaknyo bisa bamain dengan pueh. Kaduo, rumah pohon tabek patah mampunyoi spot foto nan rancak. Spot foto nan rancak itu bisa dimanfaatkan untuak mamoto anak. Salain untuak mamoto anak, spot foto nan rancak bisa juo dimanfaatkan untuak foto keluarga.


Ternyato sero lo manggaleh di internet ko. Awak ndak paralu manyewo kadai bagai agar bisa manggaleh. Cukuik daftaran se akun awak ka salah satu e-commerce, download aplikasinyo, mako awak alah bisa manggaleh tanpa mambayia sapersen pun. Fitur-fitur nan disadiokan di aplikasi ko pun lengkap bana. Mulai dari fitur kesehatan toko awak nan tadiri dari total pangunjuang toko awak perhari, persentase respon awak ka pambali, stok barang awak, bara barang nan alah tajua, dan lain-lain. Ndak hanyo itu, fitur keuangannyo pun jaleh, bara pitih masuak awak perhari pun tarekam di aplikasi ko. Tantu dengan adonyo fitur-fitur ko akan mampamudah awak dalam mancaliak perkembangan toko.


Handphone mampunyoi babagai macam bantuak sasuai jo fungsinyo. Parusahan-parusahan nan manjadi produsen untuak maningkek an raso nyaman dalam manggunoannyo.Ado namonyo ponsel bisnis, sasuai namonyo ponsel ko dibuek untuak urang nan bakarajo di dalam dunia bisnis. Biasonyo akan dilengkapi jo fitur-fitur untuak kalancaran bisnis, misalanyo kek bursa saham, kisaran investasi, harago ameh dan lainnyo. Ado pulo namonyo ponsel hiburan nan biasanyo tadapek aplikasi multimedia. hiburan nan ditawarkan misalnyo games, animasi, gambar, video, kamrea dan koneksi internet nan langsuang konek ka sosial media. Beberapa jenis Handphone nan disabuik tadi dapek manjadi pilihan untuak urang mampamudah untuak malakukan babagai karajo ataupun manyalurkan hobi nan dipunyo malalui ponsel.


Kalian nan maraso bosan di rumah sajo katiko libur, mainkanlah game pubg mobile. Pubg manawarkan banyak sakali fitur nan bisa kito cubo mainkan. Pubg mobile adolah game survival nan katiko kito mainkan akan sangaik manantang. Pubg mobile pun bisa kito mainkan basamo-samo jo kawan-kawan. Kito bisa bamain basamo bukan hanyo katiko barado di posisi nan badaketan, tapi kito bisa juo bamain katiko bajauahan. Hal iko karano pubg mobile mamungkinkan kito untuak bisa bakomunikasi jo kawan main kito. Bahkan di pubg mobile, kito pun bisa bakomunikasi jo lawan kito. Fitur itu pun mamungkinkan kito untuak basobok jo urang baru nan bahkan alun parnah kito kenal sabalunnyo. Hal itu tantu mambuek pubg mobile manjadi game nan sangaik manarik, bukan?


Banyak lo kini urang manggaleh makanan dari rumah. Kalau di kaji sabananyo manang kalau awak manggaleh dari rumah. Kok ka mancari tampek bajuta lo sewo kadainyo, kalau di rumah se kan perai se nyo. Alah dari patang-patang ko taniek untuak mulai manggaleh dari rumah tapi nan ide ko alun juo basuo. Akhirnyo ambo caliak lah resep-resep makanan nan ado di youtube. Basuo lah resep es kepal milo. Lamak bana bantuak es nyo tu. Es nyo diparuik mode es tebak, diagiah toping milo nan maeleh. Mancaliak bantuaknyo se alah taraso segar di karongkongan. Ditambah lo topping-topping nyo mode macaron, meses nan mambuek es ko bawarna warni. Titiak aia salero di bueknyo.


Setelah di umukan awal Februari patang ko, aplikasi agregator berita Artifact dini lah bisa di unduh dan dicubo bagi panggunanyo tamasuak pangguno nan barasal dari Indoneisa. Artifact ko dibuek dek duo panagak Instagram, yaitu Kevin Systrom dan Mike Krieger. Dalam agregitor ko ado perbedaannyo dengan agregator nan lain, Artifact ko manyadiokan umpan berita nan badasarkan kecerdasan buatan. Jadi beko pengguna akan mambao berita sasuai jo minatnyo. Berdasarkan dari intai an Kompas Tekno, pangguno Indonesia lah bisa mandownload aplikasi ko lewat Google Play Store ataupun Apple Store dalam versi Early Acces. Nan artinyo sabalum aplikaso ko rilis awak sabagai pengguna lah bisa mancuboan aplikasi ko.


Toppoki camilan khaso korea nan kini sadang naiak daun. Ndak hanyo urang korea se nan suko tapi urang Indonesia pun suko. Raso toppoki nan padeh manih ko mirip jo makanan Indonesia jadi cocok untuak lidah Indonesia. Walaupun warnanyo merah bana tapi tingkek kapadehannyo untuak urang Indonesia masih biaso se jadi ndak paralu takuik kapadehan kalau makan toppoki. Kalau nonton drama korea pasti ngiler mancaliak inyo makan toppoki. Kalau di Korea, toppoki dijua di tapi-tapi jalan, tapi kalau di Indoesia toppoki labiah banyak di jual di restoran-restoran, walaupun kini alah mulai ado nan manjua di tapi jalan. Untuak nan suko nonton drakor buliah bana dicubo toppoki ko untuak mangawanan nonton, supayo samakin taraso korea-koreanyo.


Teknologi alah sangek bakembang dari tahun-tahun sabelumnyo Di mana kini segala pekerjaan manusia dapek dibantu oleh robot. Ado jenis robot nan dinamokan robot humanoid. Di mana mamiliki bentuk fisik seperti manusia dengan duo kaki serta duo tangan. Selain itu bentuk tubuh nan sama pula seperti manusia di mana kepalanyo barado di ateh dan mamiliki duo buah mata. Robot humanoid iko selain babentuk sempurna seperti fisik manusia atau tubuh manusia ado jugo jenis nan hanyo sama dari pinggang ka ateh. Robot humanoid iko mamiliki kesan manyerupai manusia sahinggo katiko bainteraksi dapek mandapekkan suasananya.  Selain itu robot humanoid iko mampu malakukan interaksi-interaksi  dengan manusia asli dan mambantu pekerjaannyo sasuai dengan bagaimana manusia batindak.


Tahun Baru Hijriyah adolah tahun barunyo urang Islam. Tahun baru Hijriyah bamulo katiko nabi Muhammad Hijrah dari kota Makah ka Madinah. Makna sabananyo dari tahun baru Islam adoalh menyadarkan awak basonyo waktu taruih bajalan dan umua nan tasiso samakin bakurang. Dengan demikian sebagai umat Islam harus bausaho untuak mambuek hiduik labiah elok dari nan sabalumnyo. Kebetulan bisuak alah 1 Muharram berarti awak akan manyambuik tahun baru Islam nan ka 1444. Marilah awak rayokan tahun baru islam ko dengan kegiatan-kegiatan nan bermanfaat dan baiak di mato Allah. Isi dengan kegiatan baibadah, mangaji, melakukan solat-solat sunnah dan lain-lain agar siso-siso usia nan diagiah Allah bisa awak manfaatkan dengan sabaiak-baiaknyo.


Den pai ka restoran seafood nan terkenal dikota kami. Den pai jo sanak jauah nan barasa dari luar kota. Kami mamasan banyak makanan seafood takah olahan udang, cumi-cumi, kapitiang. Kami mamakan sado nan tasadio di meja nan alah kami pasan. Seafood nan kami makan kini masih angek jadi kami mamasan aia minum dingin. Tu, den pai ka kasir untuak manambah pesanan minuman. Kami mancubo maabihan seafood nan kami pasan sambia maota. Seafood nan alah abih dulu yaitu udang. Dek banyak makanan nan kami pasan, makanan indak abih. Siso makanan nan masih banyak kami bungkuih untuak kami lanjuik makan dirumah. Salain itu, kami mamasan seafood baru untuak dibungkuih bia bisa dimakan jo urang nan dirumah.


Ado tampek wisata alam yang ado di sijunjuang nan manjadi geoparknyo daerah sijunjuang. namonyo geopark Silokek, nan masuak nominasi tampek wisata alam terbaik tahun 2022. Tampek wisata silokek mancaliak an alam nagari Silokek nan sapanjang jalan dilalui samo batang aia. Tampek nan bisa dikunjungi mode ngalau, aia tajun, pasia putiah sampai tampek basajarah peninggalan kereta api Balando. Namun, pengoperasian wisata nan masih minim mambuaek pemanfaatan tampek wisata indak maksimal seperti informasi daerah tu sampai tourguide nan masih alun profesional, sedangkan urang lua nagara banyak nan tibo untuak bakunjuang jo manikmati arung jeram na tanamo di Silokek. Bukan hanyo itu, fasilitas keselamatan dan jarak nan jauah dari pusat kesehatan jadi nilai pantiang nan harus diperhatian.


Teknologi nan alah sangek bakembang dari tahun-tahun sabelumnyo di mana saat iko serba online dan serba mudah.sabut saja aplikasi grab nan marupokan aplikasi nan manyediakan pembalian makan online, anta japuik, maupun pengiriman barang. Aplikasi iko sangek mampermudahkan bagi banyak urang  karano penggunaannyo nan sangek simpel dan sederhana serta hanyo mamerlukan internet sabagai akses untuak mambukanya. Aplikasi dengan pangguno labiah dari 100 juta iko alah mambuek banyak urang bagantung tahadok fungsi  produk nan ditawarkannya. Kini alah banyak urang nan mamakai jasa online ketimbang offline karano penggunaannyo nan lebih mudah serta dapek digunakan kapanpun. Selain itu aplikasi grab iko mamiliki begitu banyak kelebihan dengan manawarkan babagai voucher atau potongan harga sahinggo banyak penggunanyo meraso dimudahkan ateh biaya nan akan dikenakannyo.


Kalian pasti tertarik mancubo olahraga voli kan? Voli sangaik layak untuak dimainkan. Hal nan mambuek voli sangaik layak untuak dimainkan karano olahraga iko cukuik populer di Indonesia. Walauapun namonyo indak setenar sepakbola dan badminton, tapi manuruik data, olahraga voli mampunyoi 900 juta penggemar di saluruah dunia. Olahraga voli manjadi sangaik populer di Indonesia karano Indonesia mampunyoi banyak pantai nan bisa dijadikan tampek untuak bamain voli. Manariknyo, olahraga voli ko indak hanyo populer di daerah pantai sajo, tapi populer juo di kota dan di desa. Asia manjadi salah satu benua nan mampunyoi penggemar voli terbanyak. Banyaknyo penggemar voli di Asia tantunyo mambuek olahraga iko samakin layak untuak dimainkan, kan? Jadi, bilo kalian akan mancubo main voli?


Bulan Agustus Tahun 2019 den pai ka Malang bakunjuang ka tampek kawan den nan bakuliah di Universitas Brawijaya. Satibonyo di sinan kami emang barencana untuak pai wisata alam ka Gunuang Bromo, salah satu destinasi wisata di Jawa Timur nan mampunyoi pasona sunrise tabaiak di dunia. Tangah malam, kiro-kiro pukua 1 kami barangkek dari Malang manuju Bromo malalui jalur via Nongkojajar (Pasuruan) kabanyo, jarak nan kami tampuah sakitar 54 km sakitar 3 jam pajalanan. Satalah malewati hutan rimbo dan pakampuangan warga, kami sampai di salah satu hotel nan katonyo jiko lah manamuan hotel Plataran Bromo bararti pajalanan ka Gununag Bromo tingga saketek lai. Indak lamo kamudian, kami sampai di pos masuak Taman Nasional Bromo Tengger Semeru. Satalah mambayia tiket nan kalau ndak salah wajtu itu Rp 35.000 kami ciek-ciek mulai masuak dan malanjuikan perjalanan jo jalan kaki sapanjang 700m - 1 km.


Hal-hal yang sabaiaknyo dilakuan sabalum malakukan olahraga yaitu Pamanasan, Pamanasan mambantu maningkekan suhu tubuah sabalum olahraga, juo untuak mambantu mampasiapan kondisi tubuah dan mangurangi kamungkinan cedera katiko baolahraga. Minum aia putiah, dengan minum aia putiah sabalum olahraga akan tatap tahidrasi, dan mambuek labiah baenergi. Gunokan pakaian dan sapatu olahraga yang sasuai, mangunoan pakaian olahraga yang tapek akan mambantu awak maraso labiah nyaman, mamiliki dayo tahan yang lebiah baiak, dan mambuek latihan labiah manyenangkan. Siap’an handuak keciak sabalum baolahraga, hal itu dapek mambantu tahindar dari risiko iritasi pado kulik. Dan yang tarakhia, apobilo mangalami cedera katiko baolahraga, capek antian kagaiatan tasabuik dan baistirahat.


Waktu hari libur maso ambo kuliah, ambo jo kawan-kawan pai ka pulau komodo. Ambo jo kawan ambo memang lah niek untuak ka pulau komodo, akhirnyo kesampaian juo. Jadi pulau komodo ko adolah tampek asli hewan khas indonesia. Pulau komodo tu terdiri dari beberapa pulau dan perairan lauik, tampeknyo di Kepulauan Nusa Tenggara. Pulau komodo lah tampek yang bisa awak caliak kalau nio mancaliak dari dakek baa kehidupan komodo yang sabananyo. Pulau komodo juo masuak kadalam situ warisan Dunia UNESCO. Tampeknyo barasiah, lamak dipandang mato masih banyak papohonan yang asri, indak mancaliak komodo se awak bisaloh mancubo makanan khas urang sano.


Pulau pagang adolah salah satu pulau nan ado di sekitaran kota Padang. Pulau Pagang ko masih mamiliki pasia nan putiah dan lauiknyo nan masi janiah bawarna biru. Disiko kalian bisa bana snorkeling di sekitar Pulau. Di pulau ko tasadio penginapan bagi sia nan nio manginap dengan harago Rp250 ribu hingga Rp300 ribu per malam. Bagi nan nio barangkek dari Padang bisa malalui Dermaga Bungus Teluk Kabung atau di Muaro Padang. Kalian bisa piliah nan tadakek dari rumah kalian. Untuak kendaraan nan bisa digunoan satu-satunyo cuma pakai kapa. Biasonyo manggunoan kapa nelayan nan kapasitasnyo 15-40 urang. Beko sekitar 45 minik perjalanan kalian langsuang balabuah di Pulau Pagang.


katiko den kenek,dulu den masih dak apal tentang bacaan sholat dan gerakannyo do,padahal waktu tu kawan-kawan den lah hapal sadonyo tingga den nan olun hapal,katiko itu untung masih ado ibu den yang maajaen den tentang gerakan sholat jo bacaannyo, ibu den manjalehen baa kalau pas rukuk,baa kalau pas tasyahud awal,tasyahud akhir,sujud,tangen pas berdo'a,tangan pas iftitah,dab sebagainyo. sasudah den tau gerakannyo ibu den lalu maajaen den untuk ma hapal bacaan sholat,patamo ibu den manyuruh den maapa niat sholat 5 waktu,subuh,zuhur,ashar,maghrib,isya.sasudah tu baru di suruh hapal bacaan sholat  dalam gerakan sholat.dak butuh waktu lamo den akhirnyo hapal bacaan sholat jo gerakan sholat berkat ibu den.


Katiko Springboks, tim pasatuan rugby nasional Afrika Selatan, pai ka Australia dalam tur pasatuan rugby anam minggu, hal iko lantas mamicu protes anti-apartheid massal di saluruah nagari. Salah satu karusuhan nan gadang nan pernah ado. Patandingan partamo diganggu dek banyak pangunjuk rasa. Dan pado saat partandingan katigo akan balangsuang, 5.000 pangunjuk rasa bakumpua di jalan-jalan Melbourne. Mereka kabanyakan iolah mahasiswa universitas. Sabalum patandingan dimulai, para parusuah bausaho mancaliak ka bawah tiang gawang. 650 polisi, babarapo di ateh kudo basanjatokan pantungan, tibo di tampek kajadian. Kamudian kaadaan darurat salamo sabulan diumumkan di Queensland. Sakitar 700 urang ditangkok pado kajadian nan tajadi ko.


Rasonyo masin cuci alah manjadi kabutuhan nan harus ado di satiok rumah. Indak hanyo mampudah untuak mancuci baju, tapi bisa labiah manghemat waktu untuak mancuci baju. Dulu sabalum mampunyoi masin cuci harus mancuci jo tangan pai ka sumua atau batang aia na tadakek dari rumah. Masih banyak sabananyo nan malakuan hal tasabuik. Tapi, di rumah alah ado masin cuci dan dipamudah pulo karano adonyo aia dari PDAM na labiah efisien. Masin cuci bisa digunoan indak hanyo mancuci baju biaso, mulai dari kain panjang, salimuik, tas sampai sapatu. Sabannyo yang nan paliang manolong dari teknologi masin cuci ko adolah tampek pangariangannyo, jadi indak butuh waktu nan lamo untuak mangariangan kariang maskipun hari indak carah. Kalau manggunoan masin cuci bisa 2 jam kariang langsuang bisa pakai baliak.


Mamiliah buah nan masih segar dan rancak adalah hal nan perlu dikuasai katiko mambali buah samangko. Ado babarapo tips untuak mamiliah samangko nan isinyo masih rancak dan manih. Metode iko dapek dipakai yaitu dengan caro mancaliak warna kuliknyo, samangko nan rancak punyo warna nan agak kecoklatan jo kekuningan. Lalu, jan sampai tatipu dek kulik samangko nan mangkilek, samangko nan rancak akan bawarna agak kusam di kuliknyo manandoan kalau semangkok alah masak. Katigo, mancubo untuak mengetahui padek indaknyo dengan caro diketuk. Salanjuiknyo, mancubo barek samangko untuak manilai tingkat aia nan ado di samangko. Lalu, mancaliak bintiak-bintiak hitam nan ado kulik samangko, samakin banyak bintiak hitam mako kandungan gulo di samangko cukuik banyak sahinggo samangko manih.


Kantin sakolah ambo selalu ado stok yang banyak untuak minuman yang lamak ko, susu kedelai urang ngeceknyo. Susu kedelai ko lamak manuruik ambo dan indak lo amis jadi ambo memang dari dulu suko bana minum iko kalau lagi istirahat kelas. Ambo labiah suko jo susu kedelai kareno labiah lamak dan kalau ambo minum banyak ndak buek ambo eneg bantuak susu yang lain lagi pulo banyak juo manfaat minuman ko. Susu kedelai ko alah terbukti bisa manurunkan lemak jahat kolestrol jadi kalau yang nio diet ancak lo minum susu kedalai. Banyaklah manfaat nyo dan rasonyo pun lamak manuruik ambo ndak jauah bana dari susu jawi.


Sayua dan buah adolah makanan nan kayo jo serat. Seperti nan awak tahu serat tu rancak untuak pencernaan. Selain tu, kandungan serat pado buah dan sayua ko bisa bafungsi untuak manurunkan penyerapan lemak dan kolesterol dalam darah. Supayo tubuah awak selalu sehat dan tahinda dari panyakik-panyakik nan disebabkan dek peningkatan kolesterol dalam tubuah seperti panyakik jantuang, diabetes, dan obesitas akibat mamakan makanan lauik bantuak udang, cumi, kapitiang, karang, dan makanan lauik lainnyo, mako acok-acok dan pabanyak lah makan buah dan sayua satiok makan seafood. Sahinggo, bisa tetap makan lamak. Tapi tetap jan balabiahan karano sasuatu nan balabiahan tu tetap ndak elok.


Di Indonesia banyak nyo kabaragaman adolah hal nan lumrah yang alah biaso awak jumpai satiok hari. Agama islam adolah agamo yang paliang banyak di anut jo umaik di Indonesia dalam artian nyo adolah mayoritas. Umaik islam ado juo malaksanakan upacaro keagamaan yaitu ciek diantaronyo adolah pado saaik hari rayo idul adha atau hari rayo qurban. Manuruik ambo katiko hari rayo idul adha labiah elok kalau awak malaksanaan nyo jo hati yang ikhlas dan niek yang elok untuak baqurban. Dalam palaksanaan mamotong qurban awak harus malakuannyo jo caro yang alah diaaja kan islam. Hari rayo idul adha ditantukan palaksanaan nyo sasuai tanggal kalender islam.


Dampak sosial bagi anak-anak panggunoan tipi. Sajak akhir tahun 1990-an, samakin banyak urang tuo nan mangizinkan bayinyo manonton tipi sairiang jo samakin banyaknyo prosuk DVD nan diiklankan dapek mambantu pakambangan bahasa jo kognitif bayi. Namin, indak ado panalitian nan manunjuak an bahwa manonton tipi sajak usia dini dapek maningkek an pakambangan bahaso anak. Sabaliaknyo, bukti ilmiah manunjuak an bahwa bayi nan manonton DVD samacam itu mamiliki kamampuan babahaso asiang nan randah. SAlain itu, bilo kamampuan anak mangenal huruf jo angko diukua pado umua sakolah, anak nan maonton tipi sabalum umua 3 tahun mampunyoi skor labiah randah daripado anak nan indak manonton tipi sabalum umua 3 tahun.Damikian pulo, samakin banyak anak manonton tipi sabalum umua 3 tahun, samakin tinggi kamunkinannyo mangalami masalah parhatian pado umua 7 tahun.


Dari jaman dulu sampai kini sangaiklah banyak resep masakan, elok tu nan diturunkan sacaro turun-manurun ataupun resep makanan nan baru nan tabuek dari hasil kreativitas anak-anak mudo atau resep makanan nan alah diturunkan sacaro turun-manurun tapi divariasian. Mungkin alah baribu resep nan ado didunia ko. Contoh nan paliang umum untuak resep makanan nan diturunkan sacaro turun-manurun adolah randang nan marupokan makanan khas Indonesia nan alah terkenal ka saluruah panjuru dunia. Sadangkan untuak resep makanan baru nan tabuek dari kreativitas anak-anak mudo sangaiklah banyak. Salah satu contohnyo adolah ayam geprek. Ayam geprek patamo kali dibuek jo panjua ayam goreng tapuang nan banamo Ibu Ruminah di tahun 2003, di kawasan Papringan nan rami jo mahasiswa.


Informasi dan barita tabaru tentang gadget. Gadget ko memang teknologi yang indak pernah habiah bahan untuak dijadian barita. Kini banyak hp yang hampia samo tapi sabananyo babedo, haragonyo pun babeda saketek. Bantuak samsung Galaxy M53 5G jo Galaxy M52 5G. Beda kaduo hp ko sakitaran sajuta an, tapi antutu nyo labiah elok yang M52 5g lai. Walaupun bantuak itu kaduonyo punyo kalabiahan dan kakurangan masiang-masiang. Kalau ambo mambali M53 5G dan bantuak yang awak tau samsung banyak fitur yang alah csnggiah. Contohnyo se fitur NFC, jadi caro mangaktifkan NFC ko mudah se. Patamo Bukak pangaturan di hp android awak, kaduo pilih koneksi, siap tu klik NFC dan pamabayaran, siap tu aktifan ka mode on dan fitur NFC bisa awak gunoan.


Sadang jalan-jalan jo kawan ka arah Bypass dakek kantua Balaikota Padang tibo-tibo kami ingek alun sambayang luhua. Kebetulan lewat muko masajik baru nan ado di Kota Padang. Masajik ko lataknyo masih dalam lingkuangan kampus Universitas Baiturrahmah. Tacangan-cangang se kami mancaliak masajiknyo. Luweh. Gadang bana bangunanyo. Untuak pai ka kamar mandinyo harus lo mangaliliangi bangunan masajik ko soalnyo kayaknyo waktu itu kami salah tampek parkiran jadi jauah putanyo. Tapi ado lo manfaatnyo kami jadi bisa mangaliliangi masajik ko sakaliliang. Katiko baru masuak ka masajiknyo aroma-aroma hotel langsuang manyerbak ka suduik-suduik ruangan. Ornamen-ornamen masajiknyo pun batema modern klasik jadi nampak mewah bana.  Karpetnyo pun taba dan harum. Pasti masajik ko beko viral.


Kebersihan adolah sebagian dari iman. Mode itu lah bunyi dari salah satu hadis nan acok awak danga. Tapi banyak masajik-masajik di pinggia jalan nan gadang-gadang, rancak-rancak, megah-megah, cuma kebersihannyo ndak nyo jadikan prioritas untuak di jago. Apo lai masajik-masajik nan ado di pinggia jalan. Masajik nan mode iko pasti banyak dikunjuangi dek urang nan sadang dalam perjalanan nan baniek untuak sambayang bahkan untuak baistirahat sejenak dari latiahnyo perjalanan. Terutamo kamar mandinyo, banyak bana nan kumuah. Antah dari urang nan singgah nan ndak manjago kebersihan antah dari pengurusnyo. Padohal iko rumah Allah nan seharusnyo samo-samo awak jago kebersihannyo sahinggo mencerminkan sifat umaik muslim nan barasiah.


Baduto adolah salah satu perbuatan nan dilarang dalam ajaran Islam. Tapi ado kondisi-kondisi nan mambuek wak buliah baduto. Kadang wak tapaso untuak baduto demi kabaikan. Umat Islam dibuliahan untuak baduto kalau sadang ado dalam kondisi berikut. Nan patamo waktu sadang parang. Baduto saat parang dibuliahan karano tamasuak dalam siasat parang. Kondisi lain yaitu waktu nio mandamaikan suatu pihak dengan pihak lain. Dalam Islam wak diajarkan untuak bahubungan dengan damai jo pihak lain, tapi sayangnyo raso dendam sulik dihilangkan kalau alah batangka. Dek itu buliah baduto untuak malerai dan mandamaikan urang. Dan nan terakhir, suami buliah baduto untuak manyanangan hati istri dan manjago keharmonisan rumah tangga.


Satangah jam lalu, katiko Alim sadang mancari tampek untuak makan siang, inyo mancaliak ado rekomendasi rumah makan di sosial media nan kebetulan bana dakek dari kantua tampek inyo karajo kini. Dek gara-gara tampek tu banyak disabuik dek urang-urang kalau makanan nan inyo jua tu lamak tu murah lo lai. Alim baniek untuak singgah ka rumah makan tu. Satibo Alim disitu inyo nampak banyak urang sadang maantri untuak mamasan. Alim mancaliak menu nan ado di rumah makan, sudah itu mamasan makanan nan alah inyo piliah. Manunggu babarapo minik barulah pasanannyo tibo. Alim mulai mamakannyo kironyo emang sasuai jo kecek urang kalau di rumah makan iko punyo makanan nan lamak. Sasudah makan Alim baliak ka kantuanyo dan baniek untuak makan siang bisuak ditampek tadi inyo singgah.


Ndak paralu jauah-jauah ka Jepang, awak kini bisa makanan capek saji asal Jepang di Indonesia. Yoshinoya manjadi salah satu favorit urang nan nio makan makanan Jepang salain mie ramen. Yoshinoya manjua rice bowl dengan baragam lauak dari irisan dagiang sapi dan ayam. Nan paliang khas dari restoran ko adalah menu Beef Bowl. Irisan dagiang tipih nan lambuik dan nasi angek yo bana kombinasi nan manggugah salero. Ditambuah pulo kuah miso nan diagiah tapisah manambah kanikmatannyo. Salain itu menu ayam donburinyo nan tabuek dari campuran dagiang ayam jo talua ndak kalah lamaknyo. Panasaran kan baa lamaknyo makanan Jepang di Yoshinoya? Langsuang se cuboan di restoran tadakek atau bisa lo pasan lewat aplikasi.


Katiko bekerja di kantor mamerlukan hal barikut iko bia tercipta kondisi kerja yang. elok  partamo,  tepat waktu karano perusahaan akan labiah mangapresiasi kapado karyawan nan tepat waktu dalam mangerjakan tugasnyo maupun datang ka  kantor.  kaduo,  cekatan dalam mangerjakan tugas nan alah diberikan oleh atasan dan manjadi tanggung jawabnyo sabagai karyawan kantor.  katigo,  mamiliki hubungan elok jo karyawan lain bia katiko kito mangalami kesulitan dapek maminta bantuan kapado mereka karano merekalah nan paham jo jalannyo kegiatan perusahaan.  kaampek, dapek mamberikan inovasi sahinggo perusahaan dapek dimajukan sacaro barsama-sama.  kalimo,  mangerjakan tugas sasuai jo prosedur dan standar nan barlaku dalam perusahaan tasabuik sahinggo hasilnyo  manjadi baik. Itulah hal-hal nan dapek mambantu untuak manciptakan kondisi kerja nan baik.


Mananam adolah caro nan bisa dilakuan untuak mandapekan bahan makanan yang hemat dan sehat. Banyak caro untuak mananam tanaman, diantaranyo pakai media tanah dan aia atau hidroponik. Kalau dicaliak dari proses dan hasil labiah rancak mananam manggunokan media aia. Karano dengan caro nan tapek mananam manggunokan media aia mambuek tanaman tumbuah labia capek dan labiah rancak. Salain itu tanaman hidroponik ndak tagantuang samo kondisi tanah, kondisi cuaca, dan hemat ruangan. Tapi kalau dicaliak secaro konvensional mananam pakai media tanah labiah murah dilakuan, dan alat yang diparaluan pun ndak susah didapekan dan murah. Jadi ma yang rancak, kalau dari hasil labiah rancak hidroponik, tapi kalau nio yang mudah murah labiah rancak media tanah.


Maso-maso pandemi dan maso satalah itu banyak bamuculan babagai urang mambuko usaho di rumah. Nampak dari banyaknyo teras-teras rumah nan barubah manjadi kadai. Baitulah na ambo lakuan. Mancari karajo kini indak saketk payahnyo, jadi daripado tapaku untuak mancari karajo sajo, labiah rancak cari panghasilan dari rumah sajo. Iko bukan tanpa alasan, mambukak usaho di muko rumah bisa mambuek labiah efisien manjago dan marawek rumah paninggalan urang tuo. Sabagai anak tarakhir, tantunyo rumah urang tuo nan indak ado sabagai tangguangjawab untuak manjago dan marawek rumah tuo. Mambuko usaho pakaian nan mano malanjuik an usaho urang tuo nan alah ditinggaan. Karajo rumah dan kadai bisa di kandalian dengan baik.


Kalian nan ingin manyubarangi pulau dengan mambawo oto pribadi sangaik bisa mancubo untuak manaiki kapa lauik. Kapa lauik dapek kalian naiki karano caro untuak manaikinyo relatif gampang dan indak mamarlukan banyak syarat. Hal partamo nan harus kalian lakukan katiko handak manaiki kapa lauik adolah mamastikan diri kalian lah malaksanakan vaksinasi booster atau dosis katigo. Vaksinasi iko diwajibkan untuak panumpang kacuali anak barumua di bawah 6 tahun. Salanjuiknyo kalian wajib manggunokan aplikasi paduli lindungi. Satalah syarat-syarat itu tapanuahi, kalian bisa mamasan tiket kapa lewat aplikasi. Satalah kalian mandapekkan tiket, datanglah ka palabuahan tampek kalian naiak kapan dan turunlah di palabuahan tujuan kalian.


Ajaran agamo mangajarkan untuak indak mamakan makanan haram saperti babi atau olahan samacamnyo. Namun di era modern iko samakin banyak budaya luar nan masuk ka lingkungan sakitar sahinggo makin banyak urang nan indak mamperdulikan apa nan indak diperbolehkan dalam agama. Dalam agamo katiko sasaurang mamakan makanan olahan babi namun indak mangetahuinyo mako makanan tersabut indak dianggap dosa. Namun katiko inyo mamakan olahan makanan tersabut jo mangetahui bahwa makanan tersabut haram mako apa nan inyo makan akan manjadi doso untuaknyo. Seperti sasaurang nan sabenarnyo tahu kalau makanan tersabut mangandung babi namun Inyo tetap mamakannyo jo bapura-pura indak tahu mako itu akan dianggap doso.


Sambilan, pijat refleksi. Stres mambuek otot-otot badan manjadi nyari atau litak. Caro lain nan bisa dunsanak lakuan untuak manghilangan stres yakni malakukan pijat refleksi, bantuak Thai Massage. Pijatan bisa mananangkan otot-otot tubuah nan managang. jikok dilengkapi araoma terapi, bukan hanyo nyeri badan nan akan mambaik, pikiran pulo akan jadi tanang. Salanjuiknyo,  manarik napas dalam. Maambiak napas dalam tabukti manurunkan kadar kartisol. Hasilnyo, teknik ko dapek mambantu mangurangi stres dan kacamehan nan dirasokan. Untuak mamulainyo, langkah-langkahnyo 1) cari tampek nan langang dan nyaman, lalu duduak dangan tanang, 2) tutuik mato dan ambiak angok malalui iduang, 3) hidu angok dalam-dalam dalam duo hituangan. Tahan angok dalam ciek hituangan, lalu buang angok palahan dalam ampek hituangan.


Sumatera Barat ndak pernah kahabisan tampek wisata nan rancak. Beberapa tahun ka balakang tampek wisata nan jadi primadona baru di Sumatera Barat adolah Alahan Panjang. Kalau kalian main ka Alahan Panjang, kalian wajib manginap di villa kayu putiah. Villa kayu putiah wajib dijadikan tampek manginap karano mamiliki pamandangan nan indah. Salain pamandangannyo nan asri, udaro nan ado di sakitar villa kayu putiah ko pun masih sajuak dan barasiah. Kaunggulan lain dari villa kayu putiah adolah kabaradoan cafe di area villa nan mambuek tamu ndak paralu jauah-jauah jikok nio mancari makan. Terakhir lokasi villa nan dakek jo kabun strowberi manawarkan kesan lain saat balibur kamari. Jadi satalah mambaco kaunggulan-kaunggulan dari villa kayu putiah, bilo kawan-kawan akan manginap di sinan?


Wild rift adolah game online yang diadaptasi dari game pc yaitu League of Legend. Game ko bakategori gam moba yang samo kayak Mobile Legend. Game ko mamiliki maps yang gadang dibandiangkan Mobile Legend. Di dalam game ko tadapek 5 role, yaitu top lane, middle lane, jungle, support samo attack damage carry atau nan biaso disingkek ADC. Di game ko tiok role mamiliki tugasnyo masiang-masiang. top lane ado di bagian ateh mah, middle ado dibagian tangah, jungle tugasnyo main diarea hutan nan nantinyo akan mambantu satiok role untuak mambunuah musuh, sedang kan support mambantu adc untuak manyalasaian bagian bawah dari maps tasabuik.


Kini ambo jo keluarga lagi di jogja untuak manghadiri acara keluarga ambo yang tinggal di siko. Alah selesai acar ado wakatu duo hari untuak kami jalan-jalan sebelum pulang ka rumah. Ambo nio mancaritokan wakatu patamo kali makan gudeg, awalnyo ambo kiro ndak bakal lamak makanan ko soalnyo warno nyo se coklat kaitaman gitu pastilah manih, tibo e lamak juo pas alah dicubo. Gudeg ko khas jogja jadi nasi yang diagiah berbagai macam lauak ado taluan, dagiang jawi, ayam dan sayua² an yang di dominasi warno galok sebab alah dari bumbu yang khas bana dari gudeg. Jadi untuak yang jalan-jalan ka jogja cuboan lah gudeg asli lamak ndak kan manyasa gai awak makan itu paruik awak pun pasti kanyang makan gudeg.


Kawan ambo suko bana jo talua guluang yang dalamnyo dililik jo mie samo bana bantuak ambo. Wakatu ambo patamo kali makan talua guluang ndak ado yang diagiah mie mode tu jadi pas ambo makan talua guluang yang pakai mie tu suko juo ambo kiro e. Kawan ambo banyak juo yang suko tapi adoloh yang ndak suko keceknyo aneh talua guluang diagiah mie jadi barubah rasonyo keceknyo. Ambo kecek an baa kok ndak suko jadi tambah gadang talua guluang awak kalau pakai mie ko. Kalian yang alun cubo cuboanlah soalyo talua guluang kini alah banyak variasinyo terutama talua guluang mie tu.


Kini banyak bana terjadi banjir di daerah-daerah rawan banjir maupun indak. Kareno aia hujan kini gadang bana dan acok, awak paralu tau mampersiapkan diri kondisi banjia. Daripado tajadi yang indak-indak labiah elok awak mampersiapkan diri. Misalnyo awak tinggi an tampek barang elektronik awak, dan paliang penting mamparsiapkan barang bahargo seperti surek manyurek dan tabungan kok ado dalam ciek tampek. Kareno manuruik ambo katiko banjir tajadi awak kadang bingung nio manyalamaik an yang ma dulu, jadi kalau alah ado di ciek tampek awak mangurangi resiko itu. Latak an lah ka tampek yang tinggi misal di lamari. Kalau pun banjir alah tinggi bana, awak mudah juo maambiaknyo sakali ambiak.


Ustad Zakir Naik adolah urang alah mandakwahkan ajaran agamo islam ka saluruah dunia. Gayo dakwah nan manggunokan pendekatan perbandingan antar agamo nan mambuek gaya dakwah tasabuik cukuik babahayo. Namun, hal ikolah nan manjadikannyo istimewa. Mamahami isi dari kitab suci agamo lain mambueknyo dapej manjawek dengan pemahaman dan dari sisi nan babeda. Hal iko mangakibekan pemahaman nan cukuik jaleh antaro kesempurnaan nan ado di kitab suci Al-Qur'an dengan kitab suci agamo lain. Baliau indak marandahkan agamo lain, tetapi mancubo manjalehkan isi Al-Qur'an nan marupokan bantuak sempurna dari kitab-kitab sabalumnyo. Perbandingan agamo ikolah nan manjadi ciri khas dari dakwah nan dilakukan samo Ustad Zakir Naik tasabuik.


Kiat mancagah cedera katiko malakukan atau saaik olahraga, yaitu yang patamo, mamiliah olahraga yang tapek. Tapek dari segi umua, keadaan, dan kabutuhan wak. Kaduo, manggunoan paralatan olahraga yang tapek. Contohnyo katiko angkek baban, kalua masih pamulo injan yang barek-barek, yang ringan-ringan sajo dulu, kalua awak alah pro dan tabiaso baru yang barek. Katigo, laku’an pamanasan dan pandinginan. Pamanasan jo pandinginan sangaik baguno untuak awak yang nio olahraga, tanpo pamanasan dan pandinginan awak akan barasiko cidera katiko malakukan olahraga. Kaampek, injan balabiahan. Sagalao yang balabiah itu indak elok bagi awak do, apo pun itu tamasuak olahraga. Bahkan ado urang yang malakukan olahraga balabiahan maningga dunia. Yang kalimo, cukupi kabutuhan minum, kalau pas olahraga awak harus tahidrasi. Dan yang tarakhia, mandapek bimbingan dari ahlinyo.


Sepeda statis adolah alaik olahraga yang biaso ado juo di tampek gym. Basapeda statis tamasuak juo latihan cardio yang elok untuak manjago kasihaik jantuang jo paru-paru. Kegiatan iko samo se bantuak basapeda sacaro umumnyo cuman posisi sapeda ko tetap samo ditampek, indak manggariak bantuak awak makai sapeda yang bajalan. Walaupun kayak tu sapeda statis ko samo se banyak manfaaiknyo. Apolai untuak awak nan ndak suko bapaneh atau, urang gapuak yang biasonyo malu kalau olahraga dicaliak dek urang. Nah, jadi indak ado alasan lai untuak awak nan malu, marilah awak pakai juo apo nan urang pakai. Rasoan baa basapeda statis juo bisa mandapek an parubahan bagi kesihaik an awak.


Usia 20 an kecek urang adolah maso emas dima awak elok bana kalau bainvestasi atau manabung manyiapkan dana yang lainnyo. Masa dima mulai mamasuak i dunia karajo dan masuak maso-maso overthinking dengan maso depan. Jadi paralu bana awak kini mamparsiapkan diri untuak dana daruraik. Apolai awak nan masih mudo ko banyak hal nan awak siapkan. Katiko tajadi hal nan indak di dugo, pado wakatu-wakatu itu lah dana daruraik manjadi peran utamo. Untuak awak nan masiah surang, satidaknyo 3 sampai 6 kali pangaluaran pokok awak harus siap juo manyisikan untuak dana daruraik. Oleh kareno itu, kalian nan masih mudo dan masiah hiduik surang. Siapkanlah dana daruraik kalian dan tabungan lainnyo.


Sabalum permainan, kapten atau perwakilan dari kaduo regu akan malempar sabuah koin untuak mamiliah sisi lapangan atau melakukan servis talabiah dahulu. Permainan sepak takraw dimulai katiko feeder malempar bola ke tekong untuak melakukan servis dan manendang bola ka lapangan lawan. Sampai bola melewati net, feeder dan striker harus tetap pado bagian sorang-sorang. Pihak lawan harus mampu mangambalian bola melewati net indak labiah dari tigo kali sentuhan. Sentuhan pado seluruh bagian tubuh umumnyo dipabuliahkan, takacuali sentuhan jo lengan, mulai dari bahu hinggo ujuang jari. Salamo pamainan, regu bisa mancetak poin dengan mamasuakan bola ka lapangan lawan atau memanfaatkan kasalahan tim lawan, atau bagian lapangan lainnyo.


Piano tiles salah satu dari game favorit yang bisa dimainkan di satiok hp. Pamaina iko sero kareno awak bamain sambia mandanga nada piano yang awak buek dari jari-jari awak. Pamainan iko bisa juo maasah tingkek konsentrasi awak. Jadi untuak kalian nan nio mamainkan game yang bisa maasah konsentrasi awak, bisa mamainkan permainan iko. Salain bamain piano awak bisa maasah keterampilan tangan dengan kecapek an awak manakan kotak hitam yang muncua dengan capek. Pamainan iko bisa manyaimbangkan otak kanan jo otak kiri awak. Bisa diambiak palajaran dima kalau awak tekun dan gesit mako bisa sampai ka tujuan awak untuak mamanangkannyo sasuai ritme yang alah ditentuan.


Free fire adolah game yang biasonyo disingkek jo FF yang marupokan pamainan battle royale yang dikambangkan oleh 111 dots studio dan diterbitkan Garena untuak android ataupun ios. Dalam pamainan iko juo harus tabantuak karajo samo tim yang elok. Jadi karajo samo antar tim sangat penting katiko bamain free fire ko dalam mode squad. Manuruik urang tuo yang anak nyo suko bana mamainkan game iko, bisa badampak buruak jo kahidupan sosial inyo. Kareno anak nyo jadi punyo karakter yang bebas se itu tajadi kareno tabaok pamainan iko ka dunio nyato. Sabananyo kalau awak bisa mamainkannyo sacaro bijak dan positif iko elok-elok se, tapi itulah awak harus ingek wakatu jo tau caro basosial di dunia nyato.


Bamain warnet adolah caro anak anak ditahun 2000-an awal untuak maabihan waktu liburannyo. di warnet anak anak ko mamainan bamacam macam game. Dari bamain point blank, RF online, Counter strike, Counter zero, dan main game online nan ado di website. anak-anak ko kadang bisa bamain bajam jam dan ndak baranti sampai inyo pueh. anak anak ko pun alah manyiapan modal untuak bamain warnet ko. dan sampai ado nan mambaok bekal nasi dan minuman untuak nyo makan katiko main warnet. di warnet pun manyadioan makanan bagi nan nio mamasan makan. untuak minumannyo pun ado lo kalau emang nio, langkok pulo menunyo.


Fortnite adolah tampilan video yang dibuek sabagai parangkek lunak tapisah yang manyajikan babarapo macam game. Untuak game fornite ko gratis dan indak dikanaian biayo untuak mamainkannyo. Pamainan fornite ko bisa di unduh malalui goggle playstore atau aplikasi unduhan lainyo di pc/atau laptop kalian. Manuruik ambo si pamainan iko indak terlalu manariak kalau internet atau wifi dirumah awak indak kancang sinyalnyo kareno pamainan iko indak bisa di hp haru malalui laptop/pc. Tanpa internet rumah yang capek, tantunyo awak indak bisa mamainkan game favorit. Kalau lai lancar kan lamak, nah game fornite ko bisa manjadi pilihan game favorit awak katiko di rumah.


Libur semester patang Bambang pai liburan ka Kota Padang. Bambang barado di Kota Padang salamo limo hari. Salamo di Kota Padang Bambang manginap di salah satu hotel nan manuruik urang punyo area nan rancak untuak bafoto. Hotel itu banamo pangeran beach hotel. Salamo manginap di pangeran beach hotel Bambang mahabihkan pitih sabanyak 2.500.000 rupiah untuak biaya manginap. Biaya nan cukuik murah maingek hotel ko manawarkan banyak fasilitas. Salain itu lokasi dari pangeran beach hotel pun sangaik strategis. Lokasinyo daket jo musajik al-irsyad dan museum adityawarman. Fasilitas nan didapekkan dek Bambang salamo manginap di Pangeran Beach Hotel adolah wifi, televisi, dan pamandangan langsuang ka arah pantai.


Durian adolah buah nan hanyo bisa ditamukan di kawasan Asia Tenggara. Di Indonesia sendiri durian adolah buah nan cukuik  banyak disukoi dek masyarakat. Durian mamiliki raso manih dengan saketek raso kecut pado buahnyo. Salain rasonyo nan khas, durian pun mampunyoi baun nan sangaik khas. Bahkan bukan hanyo khas, durian pun mampunyoi baun nan sangaik kuek bahkan bisa dicium dari jarak nan cukuik jauah. Bantuak buah durian adolah bulek lonjoang dengan kulik buah nan kareh dan baduri. Pohon durian mampunyoi tinggi sakitar 30 meter dengan diameter sakitar 50 cm. Buah durian mampunyoi bantuak daun na lonjoang dan bundar dengan panjang daun sakitar 2 sampai 24 cm dan leba daun sakitar 3,5 sampai 8,5 cm.


Salah satu teknologi terbaru nan wajib kito punyo adolah oto listrik. Oto listrik wajib kito punyo karano beberapa kaunggulan nan bisa kito jadikan alasan untuak mambalinyo. Partamo, oto listrik marupokaan kandaraan nan ramah akan lingkuangan. Oto listrik ramah lingkuangan karano bahan baka utamonyo bukan fosil malainkan listrik sahinggo indak mangaluakan emisi gas. Emisi gas ikolah nan bisa mancamari lingkuangan. Salanjuiknyo, oto listrik marupokan kandaraan nan hemat bahan baka. Kalau kito manggunokan oto listrik ko satiok hari, kito hanyo paralu maisi dayo tiok 10 sampai 12 hari sakali. Hal iko tantu mambuek pangaluaran kito manjadi labiah saketek daripado kito manggunokan oto biaso.


Bubua kacang padi tamasuak sajian nikmat nan manganduang vitamin, mineral, protein dan tinggi serat. Hidangan iko cocok dimakan di pagi hari ataupun malam hari. Caro mambueknyopun indak payah, partamo randam kacang padi samalaman. Didiahan aia, abuih kacang padi jo daun pandan salamo limo minik. Matian kompor, tutuik pancinyo, tutuik panci, diaman salamo 30 minik. Iduikan kompor baliak, abuih kacang padi salamo 7 minik. Masuakan gulo merah, jahe, gulo pasia, dan garam. Aduak rato. Masuakan laruikan tapuang kanji saketek demi saketek sambia diaduak. Didiahan. Untuak kuah santan, abuih santan jo manambahan aia sacukuiknyo bilo paralu dan daun pandan saketek garam. Masak sampai mandidiah. Satalah salasai, sajian bubua kacang padi jo kuah santan.


Sanjato tradisional harusnyo dipagunokan untuak sesuatu nan elok dan dengan caro nan batuah. Kok dapek sanjato tradisional ko bisa awak perlakukan sabagai barang antik karano banyak sejarah di baliak sanjato ko. Dulunyo para leluhur awak manggunokan sanjato ko sabagai perlawanan diri dari para penjajah. Tapi babeda dengan kenyataan nan awak caliak kini. Fungsi sanjato tradisional nan awalnyo untuak malinduangi diri kini banyak disalah gunokan dek urang. Ado nan mamakai untuak tawuran dan ado lo nan manggunokan sanjato tradisional ko sabagai properti untuak babuek syirik. Sangat disayangkan bana hal saroman ko tajadi. Mako dari itu, samo-samolah awak untuak maingek an urang-urang nan alah marusak fungsi dari sanjato tradisional ko untuak labiah sadar akan kegunaan dan fungsi nan sabananyo.


Ndak taraso alah sampai lo ka Idul Adha tahun ko. Mungkin rayo kurban ko ndak sarami rayo idul fitri, tapi Fabi tatap manunggu hari rayo ko soalnyo inyo nio mancaliak pamotongan hewan kurban. Alah sholat ied, Fabi langsuang pulang ka rumah untuak makan. Satalah makan inyo bagageh untuak pai ka musajik lai jo kawannyo, soalnyo nio mancaliak kambiang jo sapi didabiah. Halaman musajik alah rami jo urang-urang nan nio mandabiah hewan kurban atau hanyo nio caliak-caliak bantuak Fabi jo kawannyo ko.  Fabi sananyo agak takuik lo mancaliak kurban ko, tapi inyo penasaran baa caro mamotong hewan kurban tu. Fabi maraso ibo lo mancaliak hewan kurban nan ka dipotong.


OPPO  marupokan salah satu merek HP nan cukuik laku di pasaran. OPPO mampunyoi banyak konsumen karano HP nan mereka jua mampunyoi spek nan tinggi dan rancak. Salah satu contoh HP OPPO nan mampunyoi spek cukuik tinggi adolah OPPO A17K. HP OPPO jenis iko mampunyoi ukuran layar 6,56 inci dengan jenis IPS LCD. Kamudian HP OPPO A17K mampunyoi ukuran RAM sabanyak 3 GB. Lalu HP OPPO jenis iko mampunyoi memori internal sagadang 64 GB. Kameranyo pun cukuik tinggi speknyo, yaitu 8 mega pixels. Nan manarik dari HP OPPO A17K mampunyoi desain nan trendi dan kokoh sahinggo cocok untuak anak mudo. Dengan spesifikasi nan cukuik tinggi itu, hargo HP OPPO A17K tamasuak murah karano masih ado di angko 1 jutaan.


Banyak seorang istri nan disuruah baranti untuak bakarajo di lua dek lakinyo setelah mereka baralek. Banyak dari laki-laki nan maanggap kalau bini nyo bakarajo pasti urusan rumah tanggo ndak bisa dipacik dengan elok. Apolai kalau alah baranak. Makin tapetai-petai. Ambo pun mode itu. Laki ambo ndak maizinan ambo untuak bakarajo di lua. Tapi hal itu ndak mambuek ambo jadi seorang padusi nan hanyo bagantuang pado laki. Ambo masih bisa mahasilkan dengan caro manggaleh dari rumah. Samanjak ambo hamil ambo alah mulai manggaleh baju dan paragek bayi. Manuruik ambo, walaupun awak sabagai padusi awak harus tetap mandiri dalam hal finansial karano awak ndak tau umua ko sampai ma. Nyampang laki wak maningga ka sia awak ka bagantuang.


Amak-amak kini banyak nan ndak sadar kalau apo nan nyo pabuek bisa mambaok pengaruh nan buruak unttuak anak. Caliak lah ka ibuk-ibuk sekitar awak kini, sambia maurus anak banyak nan bamain hp, bahkan ndak lo jarang dek hp ko anak jadi tapetai-petai. Talambek diagiah makan, talambek dimandikan, dan lain-lain. Dek gara-gara itu lo lah anak akhirnyo penasaran dengan apo nan awak pacik dan tonton. Sakali di agiah akhirnyo anak-anak ko banyak nan kecanduan karano banyak fitur-fitur nan ado di hp nan disukoi dek anak-anak. Akhirnyo anak labiah suko bamain hp daripado mambaco buku. Mako dari itu dari anak ketek ko jan bia an nyo tapapar jo hp bia nyo ndak ado hasrat untuak bamain hp. Kok ka main juo jan di muko anak. Awak harus bapandai-pandai kalau alah jadi urang tuo.


Lamak bana waktu ambo pai ka bali naiak komotra shuttle bus, jadi  transportasi ko bantuak bus mini. Komotra Shutlle Bus bantuaknyo imut bana dihiasi jo cat warna-warni, bus ko ndak lo pakai kaco jendala jadi awak bisa menikmati udara bali di dalam bus ko. Caronyo mudah kalau awak nio naiak komotra shutlle bus, awalnyo awak bisa naiak iko kalau nio pai ka pantai kuta, soalnyo transportasi ko memaang banyak dan sering dipakai wisatawan yang nio ka pantai kuta, setelah itu awak bisa menemukan komotra shutlle bus dan tingga mangecek se nio kama. Komotra Shuttle Bus ko bisa menampung 20 sampai 30 urang jadi ndak usah khwatir kalau pai nyo rami.


Bisuak Rika barangkek ka Bali untuak pai liburan jo pacarnyo. Inyo barangkek naiak pesawat dari Jakarta ka Bali jam 7 pagi. Rika takuik ndak tabangun pagi, jadiinyo mamiliah untuak manahan kantuak sampai pagi jadi inyo ndak talambek pai ka bandara. Malamnyo Rika mamiliah untuak bakameh se supayo ndak ngantuak. Sasudah bakameh kironyo Rika latiah saketek, tu inyo bagolek-goleh di ateh kasua ndak sadar lah talalo se. Pas bangun inyo takajuik bana mancaliak jendelanyo alah tarang. Pas di caliak nyo HP, manunjuakan alah jam satangah tujuah. Ondeh kironyo Rika talambek juo. Karno waktu pasawek nyo tabang tingga 30 minik lai, Rika maikhlasan se diri nyo alah tatingga pasawek. Pangalaman tatingga pasawek untuak libura karno talalok ko akan salalu diingek jo Rika.


Ambo suko bana basreng, basreng ko artinyo adolah bakso goreng tapi yang ambo makan ko dalam bantuak kriuk nyo garing bantuak karipiak lah. Banyak bana urang yang mambali basrengn di aplikasi online kalau ambo buek se surang soalnyo ambo nio makan kini ko juo, kalau mamasan tantu lah awak harus sabar. Mambueknyo pun ndak lo payah yang patamo siapa an bakso yang nio di iris, alah siap tu goreng diminyak biaso baru kalau alah masuak baru awak iduik an kompor, terakhir kalau alah garing awak agiah bumbu cabe dan minyak cabe alah tinggal dicampua dan jadilah basreg awak yang lamak.


Pai liburan jo keandaraan pribadi emang labiah lasuah dan bebas, apolai untuak nan baok keluarga atau anak ketek. Pai jo kendaraan pribadi mambuek wak labiah leluasa untuak pai ka tampek wisata nan ndak dijangkau oleh kendaraan umum. Salain itu wak bisa lo singgah-singgah ka tampek lain tanpa takuik tatingga. Pai jo kendaraan pribadi bisa lo untuak manjalajahi jalan-jalan baru nan alun pernah wak lewati. Wak bisa mancubo rute-rute baru dan menikamti pemandangan nan beda dari nan biaso wak caliak. Salain itu, kalau pai liburan jo urang banyak akan labiah hemat kalau pakai kendaraan pribadi dibandiang jo kendaraan umum. Cubolah liburan manggunoan kendaraan pribadi jo keluarga.


Hari sabtu patang ambo mandatangi kontes robot Indonesia nan diadokan dek Institut Teknologi Banduang. Kontes Robot Indonesia adolah kompetisi tahunan mahasiswa dalam rancang bangun dan rekayasa robotic nan diadokan dek pusat prestasi nasional. Di kontes robot Indonesia ko ambo mancaliak ado banyak sakali robot karya mahasiswa di Indonesia. Ado 6 divisi nan dipatandiangkan di kontes robot Indonesia tahun 2022. 6 divisi itu adolah KRAI, KRSRI, KRSBI beroda, KRSBI humanoid, KRSTI, dan KRTMI. Kontes robot Indonesia ko diikuti dek banyak sakali mahasiswa dari kampus nan babeda-beda. Ambo sangaik sanang mandatangi kontes robot Indonesia ko. Karano ambo bisa mancaliak robot-robot karya mahasiswa di Indonesia.


Indonesia merupakan negara nan punyo banyak makanan khas contohnyo randang. Makanan asli Sumatera Barat iko pernah dinobatkan sebagai makanan paliang lamak se-dunia tahun 2017. Randang alah lamo manjadi kebanggaan dan identitas warga minang. Bahan utamo untuak mambuek randang yaitu dagiang jawi dan bahan-bahan pendukung nan diparoluan contohnyo lado,bawang,sipadeh, kunyik, dan lain-lain. Proses mamasak randang umumnyo salamo ampek sampai limo jam. Proses masak yang lamo ikolah dapek mambuek randang batahan lamo. Biasonyo, randang dihidangkan di acara adat, pernikahan, hari rayo, dan acara lainnyo. Kini randang gampang dicari di saluruah Indonesia contohnyo di rumah makan atau ampera karena randang kini alah banyak menjadi favorit masyarakat indonesia.


Bagi kalian para urang tuo jan suko malarang-larang hobi anak. Apokah itu hobi di bidang seni, olahraga, atau lain-lain. Apolai bakat anak ko alah nampak dari ketek. Jan sakali-sakali mamatahkan. Sayang bana kalau bakat anak tu di sio-sio kan. Seharusnyo awak sebagai urang tuo harus manjadi urang pertamo dalam mandukuang hobi anak awak. Sarupo ambo nan mamiliki anak nan sangaik hobi dengan olahraga ranang samanjak nyo ketek. Ambo lakukan hal-hal nan bisa mambueknyo batamabah samangaik dalam manekuni hobinyo. Ambo masuak an nyo les, ambo ikuik an nyo lomba-lomba ranang sahinggo kini nyo bisa manjadi salah satu atlet ranang tingkek nasional di Indonesia.


Pasti kalian acok mandanga salah satu lagu daerah nan berasal dari Papua yang bajudul Apuse. Bahkan banyak lo nan hafal jo lirik lagu ko. Tapi kebanyakan urang nan hafal lagu ko hanyo tau lirik lagu nyo se tanpa tau apo arti dan makna di baliak lagu. Ternyato setelah ambocari tau, lagu apuse mampunyoi arti nan sangaik dalam dan sangaik menyentuh. Lagu ko bacarito tentang seorang cucu nan akan bapamitan kapado kakek dan neneknyo untuak pai marantau ka Taluak Doreri, Kabupaten Manokwari, Provinsi Papua Barat. Dengan barek hati tapasolah kakek dan nenek nyo harus malapeh cucunyo pai marantau dan jauah darinyo.


Olahraga yang ringan dan bisa dengan mudah awak lakuan adolah Lari pagi. Mudah bana lari pagi ko, niek awak lai yang harus dikancangan. Lari pagi bisa mambuek kasihaik an jantuang tetap bugar dan tajago. Kareno samo se dengan latihan fisik dengan caro balari, awak juo bisa sambia mahiruik udaro segar di pagi hari yang ancak untuak kasihaik an jantuang awak. Untuak itu, marilah awak malakuan lari pagi untuak hari yang labiah produktif dan manyanangan. Kareno dengan lari pagi awak bisa juo marileks an tubuh. Lari pagi bisa juo dikecek an sebagai jogging, kareno masih basifaik lari santai. Nampaknyo olahraga lari pagi ko ringan tapi niek awak kadang yang mambarek an. Samangaik untuak hiduik labiah produktif dan sihaik.


Jenis kamera manuruik jenisnyo, nan partamo kamera film. Kamera fil ko kamera manggunoan media panangkok atau panyimpanan manggunoan film nan diguluang, kamera ko candaruang ketek dan indak mancolok, untuak mandapek an sado gambar harus malewati proses cuci cetak. Kaduo kamera polaroid, kamera ko mamakai lembaran polaroid, langsuang mambarikan gambaran positif dan indak paralu malakukan proses cuci cetak. Nan katigo kamera TLR, nan kapanjangannyo Twin Lens Reflex ko adolah kamera nan mampunyoi duo lensa jo panjang fokal nan samo. Kamera ko biasonyo digunoan sajajar jo paruik karano viewfindernyo talatak dibagian ateh jo camin 45 derajat. Salnjuinyo ado Kamera SLR atau DSLR adolah kamera yang mampunyoi sistem cahayo nan masuak dalam kamera dibelok an ka mato fotografer sahinggo fotografer dapek bayangan nan identik jo nan akan tabantuak.


Sasuatu nan balabiahan itu ndak elok. Banyak nan urang nan suko bana jo nan namonyo buah
durian. Buah ko emang rasonyo manih dan baunnyo khas bana, dek itu mungkin banyak nan tagiah makan durian ko. Tapi paralu diparatian kalau makan balabiahan tu ndak elok. Makan durian balabiahan bisa mambuek kolesterol naiak. Buah durian ko jadi pantangan lo untuak nan punyo panyakik jantuang koroner. Salain itu buah durian ko bisa mamabuakan karno manganduang sulfur nan bisa mampalambek pencernaan alkohol dalam tubuah. Dek itu makonyo harus hati-hati kalau makan durian balabiahan. Makanlah sacukuiknyo se karno sesuatu nan balabiahan tu ndak elok, tamasuak makan durian.


Saat iko Lisa sadang baada di atas timbangan. Inyo semakin takajuik katiko inyo nan tingginyo 160 tetapi mamiliki baat badan 80 kg. Karano Hal inilah inyo mamutuskan untuak mangatur pola makannyo serta malakukan olahraga dengan harapan inyo dapek manurunkan baat badan sahinggo dapek tabentuklah baat badan nan ideal. Saat itu Lisa malakukan olahraga nan cukuik ketat yaitu angkat beban, balari, dan jenis olahraga lainnyo nan dapek manunjang keinginan Lisa untuak manurunkan baat badan. Satelah 3 bulan bisa malakukan olahraga sacaro ketat dan taatur Kini pun inyo dapek marasokan manfaat dari olahraga yaitu baat badannyo turun sakitar 10 kilo. Dengan pola makan nan taatur ya kini marasokan manfaat olahraga tahadap tubuhnya. Namun hal iko indak manghentikan bisa untuak taus baolahraga kedepannyo karano selain untuak manurunkan baat badan inyo ingin hidup sehat.


Dihari libur, Wida dan Dina pai untuak manjelajahi kuliner di daerah nan kini sadang kami kunjungi. Pasa kuliner disiko alah takenal. Banyak urang nan mangunjungi tampek kumpua cemilan jo kuliner. Disiko banyak urang manggaleh makanan padeh, manih, asin dan sabagainyo. Dibanding jo makanan nan ado disiko, seafood manjadi salah satu makanan nan banyak diminati. Disiko, cukuik banyak urang nan sadang manggaleh seafood. Kami mamasan babarapo udang goreng nan lamak bana. Sudah habih makanan tu, kami mancubo makanan cumi-cumi padeh nan indak kalah lamaknyo. Alum abih cumi-cumi padeh tu kami makan, tibo-tibo tabuang ka lantai dek gara-gara tasinggung dek sikuik. Kami pun manyudahan makan. Hari kini kami cukuik sanang untuak manjalajahi pasa kuliner tadi. Lalu kami baliak ka rumah masing-masing.


Liburan sambia karajo ka Surabaya samo kawan kawan kantua. Kami mampersiapan sadoalahnyo sabalum barangkek. karano kami indak nio bolak-baliak katiko alah jalan. kami tahu perjalanan kami jauah, jadi kami manyiapan barang sehati hati mungkin. Di sapanjang parjalanan. kami maota, galak galak, banyanyi basamo sampai salah satu dari kami takalok. Total perjalanan nan kami tampuah adolah kurang labiah 1000 km. kami manampuah perjalanan tu salamo 10 jam. karano kami baranti istirahat jo makan. kami barangkek jam 9 malam dari jakarta dan sampai jam 7 pagi disurabaya. iko marupoan parjalanan tajauah kami salamo ko. sabalumnyo kami hanyo sampai ka semarang malakuan perjalanan.


Salah satu upacaro yang unik di Indonesia dan sampai kini pun masih dilestarikan. Namonyo upacaro adaik bakar batu dari di papua. Acaro ko marupokan tradisi yang dilakuan urang situ untuak maungkapkan raso syukur kapado tuhan nan maha esa, dan sabagai simbol solidaritas juo. Langkah yang dilakuan masyarakat satampek adolah, patamo manyiapkan hati yang barasiah, kaduo niek untuak malaksanakannyo, katigo manyiapkan bara batu, tarakhir siapkan dagiang babi atau ayam. Tradisi ko juo untuak manyambut kabar gembira dan sabagai alaik silahturahmi dengan keluargo jo kerabat dakek awak. Tradisi ko juo kerap dilakuan untuak mahimpun urang dalam proses pambukaan lahian dan sabagainyo yang basipek memobilisasi massa dalam jumlah gadang.


Salain jogging, olahraga ringan lain nan mudah untuak dilakukan adolah sit up. Sit up adolah latihan otot paruik nan gerakannyo ndak babeda jauah jo push up. Posisi awal untuak malakukan sit up adolah dengan babariang. Kamudian kaduo kaki ditakuakkan dengan posisi tapak kaki manyantuah lantai.Salanjuiknyo posisikan kaduo tangan di balakang daun talingo. Satalh posisi awal itu lah pas, baru lah kamudian lakukan gerakan sit up. Gerakannyo pun sederhana. Kalian cukuik maangkek badan hinggo manyantuah lutuik. Kamudian kalian turunkan baliak ka posisi samulo. Lakukan gerakan itu sacaro baulang. Satiok gerakan dari ateh ka bawah diituang sabagai ciek ituangan. Idealnyo kalian bisa malakukan sit up sabanyak 50 kali dalam 5 minik.


Pangalaman paliang bakasan katiko den pai liburan jo kawan-kawan den adolah pas pai kemping ka daerah Pasisia Selatan, tapeknyo ka Pantai Manjuto. Pajanalan iko tamasuak dilua rencana, karano awalnyo kami barangkek dari Kota Padang untuak pai ka kawasan Mandeh, tapi sayangnyo, perjalanan kami kurag mulus, mulai dari panyewaan alat kemping prosesnyo lamo, mancari ATM payah karano pitih tunai kami lah manipih, antrian bensin nan sangaik panjang. Sahinggo kami sampai di daerah Pasisia tu alah malam hari dan indak mungkin rasonyo malanjuikan perjalanan manyubarang kapa untuak kempingn di kawasan Mandeh. Jo barek hati kami akhirnyo kemping di Pantai Manjuto, dan kajutannyo adolah pas pagi hari katiko kami jago, Pantai Manjuto indak kalah rancak dari pulau nan kami rencanaan sabalumnyo. Di sinan pun disadioan alaik-alaik manyalam, jadi kami bisa mancaliak rancaknyo tarumbu karang di Pantai Manjuto.


Saminggu nan lalu ambo mangalami cedera di bagian lutuik. Cedera nan ambo alami bukanlah cedera nan parah. Namun, ambo tetap harus mandapekkan parawatan dari salah satu alat olahraga. Alat olahraga nan ambo pakai untuak malindungi lutuik ambo adolah kinesio tape. Urang-urang nan biaso olahraga biaso mangenalnyo jo sabutan tapping. Ambo mambali tapping sahargo limo puluah ribu di kadai olahraga nan ado di dakek rumah ambo. Ambo emang biaso manyimpan kinesio tape di rumah. Hal iko dikaranokan ambo acok baolahraga tarutamo bamain sepakbola dan futsal. Jadi ambo punyo resiko nan cukuik tinggi untuak mangalami cedera. Kinesio tape ikolah nan manjadi alat andalan ambo untuak mangurangi resiko cedera nan parah.


Caro nan banyak dilakukan dek urang kini supayo ndak maleh dan bisa rutin sarato konsisten untuak baolahraga adolah dengan bagabuang jo komunitas-komunitas nan fokus pado hiduik sehat. Biasonyo komunitas-komunitas ko punyo jadwal rutin untuak melakukan babagai macam jenis olahraga dan dilakukan satiok harinyo.Contoh kegiatannyo antaro lain ado kelas senam, kelas yoga, kelas zumba, dan keals-kelas lainnyo. Atau caro lain adolah dengan ikuik kelas gym. Apolai ikuik member nan pakai pelatih. Batambah mantap tu. Bia olahraga nan awak lakukan labiah terarah. Dengan caro-caro nan alah dipaparkan tu biasonyo urang akan labiah basemangat untuak baolahrga sahinggo bisa mamparoleh manfaat dari olahraga tu sendiri.


Susi Susanti adolah salah seorang atlet bulu tangkis padusi nan sangaik terkenal di tahun 90an. Atlet bulu tangkis dengan namo asli Lucia Fransisca Susy Susanti Haditono adolah keturunan tionghowa Beliau lahia di Tasikmalaya, 11 Februari 1971. Beliau ko terkenal karano gaya bamainnyo nan khas karano triknyo ndak ado nan bisa maniru. Badannyo pun bugar. Kalau bamain di tangah lapangan tu nampak lincah bana. Dek karano itulah inyo dianggap dek urang banyak sabagai pemain tunggal putri pado cabang olahraga bulu tangkis nan paliang hebat sapanjang masa ditambah lo nyo adolah peraih medali ameh Indonesia nan pertamo Alun ado nan bisa mangalahan nyo sampai kini.


Cilok adolah salah satu makanan cemilan favorit ambo. Salah satu cemilan nan baru ambo cubo katiko ambo merantau ka Jawa. Tapi nan ambo heran adolah ba a kok namonyo Cilok. Cilok = Aci di Colok. Ambo kiro namo ko kurang cocok jo kenyataannyo. Ba a kok gitu? Sampai kini ambo alun pernah makan cilok nan memang aci ko di colok. Malah ambo acok manamuan cilok ko dalam kuah atau dalam plastik nan diagiah saus sambal. Harusnyo kok aci ko di colok tu mode sate. Tapi kenyataannyo ndak mode itu. kalau dari caro penyajiannyo kan harusnyo cemilan ko namonyo Cilek. Cilek = Aci Bulek-Bulek.


Kalau awak mandangaan kato telepati yang awak tau yaitu kemampuan untuak bakomunikasi atau saliang bakomunikasi tanpa manggunoan indra. Lain hal nyo jo teknologi kini sabananya hampia samo cuman teknologi ko memang dibantuak yaitu namonyo Telepati elektronik. Telepati elektronik adolah teknologi tabaru dan tacanggiah yang akan manghubuangkan pamikiran manusio jo manusia lainnyo. Manuruik ambo teknologi iko bisa mambuek urang malakuan komunikasi tanpa mancaliak langsuang atau batamu langsuang. Bakomunikasi tanpa manggunoan sarana seperti muluik, talingo, mato dan lainnyo. Jadi awak tu cukuik manggunoan teknologi tasabuik untuak dapek manarimo dan maagiah sinyal tatantu. Hal iko juo yang mamudahkan manusio dalam bakomunikasi satu samo lain.


Tarian panyambuik an tamu salah satunyo ado juo dari Jombang, Jawa Timur yaitu Tarian Jombang. Tarian iko biaso e akan ditampilkan wakatu manyambuik tamu yang diiriangi jo suaro gamelan. Seharusnyo memang tarian ko ditarian jo laki-laki tapi kini indak manutuik kamungkinan ditarikan oleh padusi. Tarian remo ko ciri khas nyo harus manujuak an sisi gagah awak atau maskulinitis. Tarian iko manggunoan gerakan kaki yang rancak dan dinamis, dibagian kaki diagiah lonceng dan memberikan bunyi yang barasa dari pergelangan kaki awak katiko mahentak-hentak kaki. Untuak kalian padusi nan nio manirukan tarian iko ndak paralu ragu karena banyak kini yang alah manarikan tarian romo ko. Awak bisa marasoan baa rancaknyo tarian iko, jadi peklah awak baraja tarian iko.


Ambo sangaik manyasa karano hubuangan ambo jo pacar harus salasai sampai disiko. Padohal sabalum-sabalumnyo ambo lah punyo banyak mimpi jo pasangan ambo ko. Kami lah bamimpi punyo rumah, punyo kendaraan mewah, dan punyo anak-anak nan rancak-rancak. Tapi sado nyo kini hanyo tingga kenangan. Pacar ambo tu labiah mamiliah urang lain dari pado ambo. Apo lai ambo lah bakorban mati-matian untuak hubungan ko. Ambo rela maninggakan keluarga ambo hannyo untuak bisa hiduik jo inyo. Jadi untuak kalian sadonyo jadikan lah iko sabagai pelajaran. Kalau seseorang tu alun resmi jadi laki kalian jan talampau banyak baharok. Apo lai sampai mangorbanan keluarga kalian nan lah pasti sayang jo kalian.


Jenis metode pananaman hidroponik antaro lain, hydroponic Kultur Agregat, manggunoan media pasia, karikia, sakam padi, arang dan bahan-bahan nan alah distrerilan. Hydroponic Kultur Aia, teknik pananaman hidroponik nan ciek ko manggunoan larutan hara mikro dan makro. Dimano pananaman tanaman dialkuan jo pado sabuah media dan laruik an tasabuik dilatak an dibagain dasar. Tujuannyo yaitu bia aka tanaman dapek manyarap dan manyantuah larutan nan kayo akan nutrisi tasabuik. Hydroponic Nutrient Film Technique, dilakuan pado banda nan sampik dan panjang. Media tanmannyo pun anti karek. Salanjuiknyo banda akan diagiah nutrisi pado aianyo untuak diserap utmbuahan nan ditanam. Lamo-kalamoan akan muncua lapisan tipih nan disabuik film disakitar daerah aka tanaman. Fungsi film tasabuik yaitu sabagai makanan tanaman hirdroponik tasabuik.


Resistance band adolah alat olahraga nan babahan karet. Alat olahraga iko mampunyoi manfaat untuak manambahkan baban pado gerakan workout nan sadang kito lakukan. Alat iko mampunyoi ukuran nan ketek dan mudah dibawo ka mano pun kito pai. Alat iko pun dibuek sasuai jo kabutuhan urang nan mamakainyo. Jadi, alat iko mampunyoi variasi daya ranggang nan babeda-beda. Salain itu, resistance band pun mampunyoi banyak jenis. Jenis-jenis resistance band tersebut antaro lain ado terapi band, compact resistance band, fit loop band, ring resistance band, dan pull up band. Masiang-masiang jenis resistance band tersebut tantunyo mampunyoi kagunuoan nan babeda-beda. Kalian bisa mamiliah jenis sasuai jo kabutuhan kalian.


Pai ka pantai ancol di tangah malam adolah pangalaman nan bakesan bagi kami. Kami indak nyangko kalau suasana malam di pantai tu bagitu indah dan mananangan. suaro dari ombak yang sambuik manyambuik mahantam babatuan mambuek percikannyo manganaian kami. dari jam sapuluah sampai subuah kami disinan dan kami maliek indak kami surang se disinan do. ado nan lain pulo. ado nan keluarga ado pulo nan bapasangan. untuak keamanan tajago bana disiko. kalaupun kalian kelaparan ado mc donald nan bukan 24 jam. jadi katiko kawan-kawan mangalami stres, cubolah pai kamari untuak mananangan pikiran karano suaro ombak nan merdu di malam hari dapek mananangan pikiran.


Liburan kini ko sangaik bakesan bagi ambo. ambo diajak dek ayah  pai balibur ka rumah amak ambo di gantiang, ndak jauah dari rumah do. walaupun dakek, ambo alah lamo indak bakunjuang ka tampek amak ko. makonyo dek sadang libur ko ambo sempatan pai ka tampek amak untuak mancaliak inyo jam 8 pagi ambo barangkek jo ayah mambaok onda dan ambo bonceng di balakang, cuma butuah waktu 5 minik lewat jalan balakang dek ambonyo. Dihari itu ambo disuruah manginap disinan dan alah basiap bisuak ka mamatiak buah saus, mamotong tabu, mamanen mangga jo mamatiak buah sirsak. jadi bisuak tu ambo baraja dan mampalajari buah buahan nan ado disiko dan semisalnyo ambo nio ambo bisa ambiak sabanyak nan ambo nio dan baoklah buah tu pulang.


Indonesia marupokan negara nan kayo samo budayonyo. Mangenal lagu daerah itu sangek penting karano sabagai identitas daerah di satiok wilayah. Dari banyaknyo provinsi di Indonesia banyak pulo lagu daerah nan ado. Sado lagu daerah mampunyoi keunikan dan ciri khasnyo masing-masing. Makna dari lirik lagu nan disampaian dan musik panggiriang sangek diparaluan sabagai identitas. Sayangnyo, di zaman kini lagu daerah alah banyak budayo lokal nan mulai talupokan dan digantikan samo budayo lua nan mulai masuak. Hal iko dikaranokan adonyo globalisasi sahinggo tajadilah hal nan dirasoan kini. Salah satu penyebab paliang gadang dalam lunturnyo identitas daerah yaitu turunnyo minat generasi tahadok budayo. Mako dari awak sabagai generasi salanjuiknyo mari mulai mampalajari budayo lokal agar indak punah bagitu sajo. Mari awak mulai mangenal lagu daerah dan malestarikannyo agar dapek dinikmati pulo untuak generasi salanjuiknyo.


Kamera aksi atau action kamera adolah kamera digital yang dirancang untuak marekam aksi atau kegiatan diluar ruangan. Apolai untuak awak nan nio maabadikan momen di tampek yang ekstream. Kareno kamera iko mampu marekam foto atau video kegiatan ekstream yang indak bisa dilakuan dek kamera biaso. Awak pasti pernah mancaliak film atau acara nan ado di alam bantuak acara jejak petualang. Biasonyo urang tu mamakai kamera iko dan dilatak di helm kapalonyo. Sabananyo bukan untuak urang nan pai ka tampek ekstream se. Kareno kini banyak juo vlogger-vlogger yang mamakai iko untuak bermain teka-teki dirumahnyo atau lain-lain. Untuak itu kalian nan nio punyo kamera yang praktis dan multifungsi bisa mamakai kamera iko.


Dalam Islam ado upacaro nan dilakukan sabagai bantuak raso syukur ateh lahia nyo buah hati, upacara ko disabuik Aqiqah. Hukum dari upacara Aqiqah ko adolah sunnah muakad. Aqiqah biasonyo dilakukan pado hari ka-7, ka-14, atau ka-21 satalah lahianyo seorang anak. Dalam acara ko, urang gaek wajib manyamblih kambiang atau domba. Jikok anaknyo laki-laki maka wajib manyamblih 2 ekor kambiang, sadangkan kalau anaknyo padusi wajib manyamblih 1 ekor kambiang. Pado upacara itu dilakukan pulo pencukuran rambuik anak dan maagiah namo anak. Kambiang nan disemblih dagiangnyo akan dimasak dna dianjurkan untuak dibagi kapado para tetangga dan sanak famili. Kini alah banyak nan mambukak jasa Aqiqah anak, jadi urang gaek ndak paralu repot-repot lai manyiapan acara Aqiqah.


Pamain sepak bola kasukoan ambo, Gonzales. Gonzales mamulai karirnyo sajak tahun 2003. Gonzales alah resmi manjadi WNI pado 3 November 2010 katiko inyo mamakai saragam persib banduang. Banyak pangorbanan yang alah diliwaik i gonzales katiko nio manjadi warga negara indonesia. Manuruik salah satu komentator di sosial media mangecek an kalau gonzales manetap di Indonesia kareno alah naiak karir nyo di Indonesia. Gonzales juo alah mangharumkan namo indonesia dan juo manjadi pamain yang bagus paformanyo di timnas. Ambo memang suko jo gonzales kareno mancaliak pangorbanan inyo jo caro inyo bamain bola. Selain itu gonzales juo mampunyoi postur tubuh yang bagus dan wajahnyo pun tampan.


Pai liburan ka puncak gunuang ndak paralu bajalan kaki lai. Di bara negara ado alaik transportasi nan mambaok wak dari kaki gunuang ka puncak gunuang. Namonyo kereta trem gunuang. Trem gunuang ko salah satunyo bisa wak jumpai di Gunung Andes nan terkenal jo situs arkeolog Suku Maya, Machu Picchu di Peru. Kalau nio naiak trem ko wak bisa miliah antaro 2 rute, yaitu rute Poroy-Macchu Picchu nan labiah dakek jo kota Cusco, atau rute Ollantaytambo-Machu Picchu nan alabiah dakek ka kota Sacred Valley. Untuak naiak trem pun mudah caronyo cukuik bali tiket lansuang di loket tiket stasiun tremnyo atau bali tiket sacaro online..


Diambiak dari CNN, di tahun 2011, randang ado di paringkek patamo sabagai makanan paliang lamak di dunia nan tacantum dalam World’s 50 Most Delicious Foods manuruik survei CNN Internasional. Bahkan sampai tahun 2019, randang tetap manduduaki paringkek patamo di daftar tu. Hanyo se, di tahun 2021 nan lalu, randang turun posisi dan manduduaki paringkek kasabaleh. Hal iko sangaiklah salah. Massaman Curry, makanan khas nagaro Thailand nan kini ko manduduaki paringkek patamo di daftar tu samo-samo punyo cita raso nan khas manih, padeh, jo lamak, mirip bantuak randang. Sadangkan paringkek kaduo di tampeki jo pizza Neopolitan nan barasa dari Italia. Pizza nan babahan dasar tomaik, minyak zaitun, garam, ruku-ruku, jo keju. Makanan tu sangaiklah sadarano dari raso kalau dibandiangan jo randang.


Namo den Antonio de miza, biasonyo den di panggia miza tapi ado pulo nan mamanggia den toni. Den adolah mahasiswa jurusan tataboga yang baru lulus. Kini den sadang mandaftar karajo di sabuah restoran nan tanamo di Jakarta. Dari ketek den nio bana jadi chef. Tapi dulu den ndak didukuang karano kaluarga den maanggap cito cito den ndak jaleh. Tapi den bausaho mambuktiannyo sampai kini den lah masuak tahap wawancara. Den gugup karano iko partamo kalinyo den mandaftar karajo di tampek gadang. Dulu den pernah karajo saparo ari di restoran dakek kampus den, tapi rasonyo indak sagugup kini. Kini den manggaretek tapi den samangek pulo. Rasonyo indak saba untuak bagabuang karajo di siko.


Dalam mamainkan alek musik tradisional khas Sumatera Barat yaitu talempong ado beberapa teknik nan perlu diperhatikan agar tercipta harmonisasi nan indah.  teknik partamo  nan digunokan yaitu teknik tradisional, dalam teknik iko seperangkat talempong dimainkan oleh 3 orang. Teknik iko mamainkan dua buah talempong nan dipacik jo tangan kida sadangkan tangan suok mamacik  alek  pemukulnya. Salain itu talempong dijapik oleh ibu jari dan jari telunjuk dan talempong nan satu lagi dijapik oleh jari  manis dan kalingking.  pada Teknik iko mamarlukan beberapa talempong dengan nada dasar. Biasonyo diperlukan 3 talempong atau dua talempong.  teknik kaduo disabuik dengan teknik modern di mana disediakan sebuah tatakan atau rel untuak  maletakkan talempong sahinggo  pemain talempong indak paralu mamacik nyo. Dalam teknik iko pemain talempong hanyo paralu mamukul manggunokan Stik. Dalam teknik modern iko biasonyo mamarlukan sampai 16 talempong dengan berbagai macam nada.


Usahokan sacapek mungkin mangumpuaan dana darurat ko karano kito indak pernah tahu bilo akan tajadi hal-hal nan basifek darurat. Katigo , pisahan dari rekening reguler. Pentiang bana untuak mamisahan dana darurat ko dari rekening darurat. rekening reguler nan dimasuik di siko adolah rekening nan biaso digunoan untuak transaksi sahari-hari. Jikok dunsanak indak mamisahan mako payah untuak mambuek target dana darurat ko takumpua sasuai rancano. apolagi jikok dunsanak punyo kamudahan akses ka akun rekening tasabuik. Siapkan rekening khusus nan memang indak akan diakses sacaro reguler. Langusang sajo seteran ka akun rekening tasabuik sacaro bakala. Jikok alah takumpua mako jaan gunoan untuak kabutuahan apopun. Ingek, tujuan utamo dari pangumpuan dana ko adolah untuak bajago-jago kalau ado situasi darurat. Jadi, jaan manggunoannyo untuak kabutuahan nan lain.


Umat Hindu kironyo punyo ibadah rutin nan dilakuan tigo kali sahari. Sumbayang itu namonyo Sumbayang Tri Sandhya. Sumbayang ko dilakukan pado pagi, siang, dan patang. Tujuan sumbayang ko untuak masucikan diri dari sifat-sifat begatif. Untuak malakukan sumbayang ko ado pulo tata caronyo. Nan patamo Asana atau Padasana, yaitu sikap tanang, sempurna, dan konsentrasi untuak malakukan Tri Sandhya. Salanjuiknyo Pranayana, yaitu mengatur nafas dengan haluih, supayo Tri Sandhya bisa dilakukan dengan baik. Nan katigo, Karasodhana, yaitu sikap pambarasiahan tangan. Dan nan terakhir Amusti Karana, yaitu posisi tangan maempel di muko ulu hati, tangan kida di bawah tangan suok dengan ibu jari mahadap ka ateh saliang batamu.


Ambo jo kawan ambo di MAN suko bana jo surabi bandung langsuang lah kami pai untuak malapeh salero kami ka bukik tinggi, jadi yang takana jo surabi bandung ndak paralu jauah bana ka bandung pai se lah ka soerabi enhai bukik tinggi. Urang padang panjang pai se lah naiak angkot kecek an se nio pai ka enhai bukik tinggi beko salanjuiknyo kalau lah tibo di dakek simpang depan taman baranti awak setelah itu jalan se luruih ka arah jam gadang, soalnyo sabalum awak ka jam gadang pasti liwaik enhai tu, siap tu pasan lah lai serabi yang awak nio banyak lo varian topping nyo.


Banyak dari mahasiswa-mahasiswi kini setelah lulus dari kuliahnyo maraso binguang karano payah bana untuak dapek karajo di kantua. Ado nan manganggur 3 bulan, 6 bulan, bahkan sampai batahun-tahun ndak juo dapek karajo. Setelah ambo paratian ba a kok urang-urang tu payah bana mandapek an karajo pertamo mereka selain karano alun ado pengalaman adolah karano mereka talampau banyak bana mamiliah karajo tu. Talampau gadang bana gengsinyo. Sabananyo selagi karajo tu sasuai jo sakolah awak sarancaknyo cubo se dulu. Setidaknyo awak alah tau ba a bana nan bakarajo di kantua tu. Setidaknyo untuak pengalaman. Jadi ndak begitu takajuik bana mahadapi dunia karajo ka mukonyo.


Zaman kini banyak anak anak nan manampuak pandidikan jauah dari rumah, sahinggi harus tingga di kontrakan atau kos-kosan. Banyak juo anak nak alum pandai mamasak tapi alah kos, sahinggo tapaso mambali makanan di lua. Kini martabak talua bisa dijadian solusi. Karano martabak talua ko bahannyo murah dan mambueknyo pun murah. Hanyo paralu 2 talua, 1 mie goreang, samo garam. Partamo abuih mi goreang dan tirihan. Salanjuiknyo masuakan 2 talua ka dalam mi tadi dan kocok sampai rato. Masuakan bumbu mi goreang ka dalam adonan tu, buliah tambahan garam saketek. Kamudian angekan minyak, satalah angek baru goreang sakali sadonyo. Tunggu saparo masak tu baliakan. Kalai warnanyo alah coklat ameh sadonyo angkek ka piriang. Buliah dimakan jo nasi tambah saus samba.


ado masajik di dakek rumah den,namonyo masajik raya. Satiok waktu sholat,banyak jamaah nan sholat kasitu,Karano masjid tu tampek ibadah nan rapi,barasiah,wangi,gadang,rancak. Satiok hari ado Garin masajik nan mambarosihen masajik,manjago kotak amal masajik,Mangumandangen azan,iqamah,nan tutuik pintu masajik,nyaloen AC,dan sebagainyo. Satiok bulan pasti ado acara pengajian di masajik raya tu,masajik tu letaknyo di pinggia jalen raya,sehinggo banyak urang nan diperjalanan singgah ka masajik raya untuk sholat dahulu. Masajik raya tu cat bewarna putiah,sehinggo tampak megah dan Barasiah. Den biasonyo pai kamasajik untuk sholat bajamaah jo jamah nan lain nyo. dak den saan,tapi kawan-kawan den acok lo pai sholat jamaah ka masajik raya tu.


Khutbah jumaik kali ko mambahas tentang keutamoan memuliakan Ibu. Marak bana kalau tibo hari ibu pado bulan desember, urang maagiah sesuatu ka amak nyo. Padohal dalam islam indak ado perbedaan hari ibu. Paringek an hari ibu tasabauik saharusnyo bukan untuak serimonial untuak babakti kapado ibu, tapi paru dilakuan dalam kahiduik an sahari-hari. Mangko dari itu untuak awak kasadonyo muliakanlah ibu awak, jan karno konten se. Satiok hari dan apapun kaadannyo awak harus babakti kapado ibu jo ayah. Bahkan agamo islam se mamposisikan kadudukan ibu diposisi yang paliang mulia. Kareno sarugo ado dibawah talapak kaki ibu istilahnyo. Islam pun banyak manjalehan liwaik al-quran jo hadis mengenai kamuliaan saorang ibu.


Adiak ambo ulang tahun patang tu, jadi ambo buek kue ulang tahun surang untuak nyo supayo labiah berkesan. Ambo sempat binguang waktu mancaliak tutorial mambuek kue yang simple di youtube. Bahan-bahannyo alah ado tapi ambo ndak tau baa caro manaka nyo, kecek uni nan di tutorial tu saparampek gulo, satangah gendum, satu satangah vanila bubuk, dan satu cup cocoa powder. Jaleh ambo ndak tau mangiro-ngiro bara se takarannyo. Untung se ambo ingek tetanggo ambo ado nan punyo sendok takar, jadi sendok takar tu adolah alat untuak maukua bahan makanan nan baguno bana ado didapua awak. Sebab dengan adonyo sendok takar awak tau perkiraan ukuran takaran bumbu atau bahan-bahan yang ambo nio masuak an ka masak an awak.


Di sakolah dulu satiok rabu jo sabtu pagi pasti ado senam. Ambo tamasuak urang yang suko bana senam wakatu ketek. Sampai-sampai ambo yang nio maju ka barisan paliang muko untuak mamimpin kawan-kawan nan dibalakang ambo. Senam adolah olahraga kasukoan ambo wakatu ketek. Kini pun masih sanang juo cuman rasonyo beda se dulu ambo samangaik bana katiko wakatu senam tibo. Senam di sakolah kami bamacam-macam khas senam zaman dululah, bantuak senam SKJ dan lain-lain. Katiko senam tu pasti dilapangan sakolah urang alah rami bana. Guru-guru sadoalahnyo ikuik, ambo indak pamalu do jadi tagak bana ka muko untuak mamimpin kawan-kawan sasakolahan ambo.


Namo ambo Disa, den sadiah bana karano kawan kawan den di sakola taruih mancimoohan badan den. Iyo emang batua badan deng tagalong gadan kalau dibandiangan jo kawan kawan yang lain. Jo tinggu yang hanyo 155 barek badan den mancapai 78kg mambuek den nampak bulek dan gadang. Tapi untuang den masih punyo kawan elok, namonyo bela. Bela ndak pernah mancacek den inyo malah maagiah samangek supayo den diet bia den labiah sehan dan pd. Bela manyaranan den untuak minum jus wortel, katonyo jus wortel ancak untuak diet karano randah kalori dan tinggi serat. Tapi den ndak suko jus wortel karano rasonyo ndak lamak.


Sia nan alah pernah mancubo pisang karamel? Pisang karamel adolah salah satu cemilan manih favorit ambo dan keluarga. Bahan dan caro mambueknyo ndak ribet dan mudah bana. Mungkin kalian bisa cubo untuak buek cemilan ko di rumah sambia nonton Netflx ditambah jo sacangkia kopi. Cukuik ikuik an langkah-langkah dari ambo. Pertamo, wak siapan bahan-bahannyo seperti pisang, gulo merah, gulo pasia, dan aia sacukuiknyo. Kaduo, goreng pisang salayang. Katigo, laruik an gulo merah jo gulo pasia tadi jo saketek aia nan alah disadioan tadi sampai mangental dan jadi karamel. Terakhir, masuakan pisang ka karamel tadi dan aduak rato. Pisang karamel siap disantap.


Salah ciek alek elektronik yaitu kipas angin kini mamiliah mamiliki desain nan simpel sahinggo caro penggunaan kipas angin pun indak talalu ribet. baikut iko cara-caro nan dapek digunakan untuak manghidupkan kipas angin. Partamo yaitu mamastikan bahwa kabel kipas angin alah tacolok ka saklar listrik. Nan keduo langsuang saja manekan tombol on pada kipas angin. Nan ketigo mamiliah Kecapekan angin nan dapek dilihat pada tombol nomor 1, 2 dan 3.  Nomor 1 yaitu tingkat kecapekan nan paling rendah dan nomor 3 marupokan tingkat kecapekan nan paling tinggi. Satelah manekan tombol on dan tingkat kecapekan mako kipas angin akan malakukan putarannyo sasuai dengan permintaan dari penggunanya. Satelah kipas angin indak digunakan lagi mako dapek manekan tombol off pada manu kipas serta mancabut colokan kipas angin dari saklar listrik.


Nutrisari adolah minuman sari buah nan sariangkali ditamuan dalam kemasan serbuk sachet nan mudah digunoan. Biasonyo produk ko dicampua jo aia mineral atau dijadian bahan resep minuman es segar. Minuman nutrisari sariang kali dicampua jo madu untuak manghasilan raso asam jo manih. Kandungan madu ko basifat anti bakteri lo dan bamanfaat untuak kesehatan tubuah jo kulik. kesegaran minuman ko mambuek dahaga hilang. perpaduan madu jo jeruk ko adolah komposisi nan pas untuak manciptaan raso nan manyegaran. Manikmati raso jeruk nan asam jo manihnyo madu manghasilan cita rasa nan sampurna untuak sabuah minuman. Produk ko tersedia lo dengan varian lain nan samo lamaknyo yaitu Nutrisari madu lemon.


Bagi nan alun tau ba a caro manggunoan MRT paralu bana mambaco tulisan ko supayo katiko kalian nio naiak MRT ndak ngango. Nan pertamo, masuak ka stasiun MRT Jakarta. Abis tu kalian bali Single Trip Ticket (STT) atau Multi Trip Ticket (MTT). Bali tiket ko bisa lewat loket atau Ticket Vending Machine (TVM). Beko kalau lah ado iket kalian tingga tempelan se tiket kalian tadi di gerbang penumpang. Penumpang harus antri ndak buliah manyorong sakalamak hati. Beko kalau lah ka naiak dulu an urang nan ka turun. Jan barabuik-rabuik. Beko setelah sampai di stasiun tujuan kalian tempelan lo kartu kalian tu liak katiko ka kalua dari stasiun.


Ide jualan online nan barikuik nyo adolah jualan dessert box. Kalau nan viral kan desser box yang harago nyo agak maha nan awak buek yang haragonyo ekonomis. Awak buek bantuaknyo nan samo tapi pakai bahan ekonomis tapi rasonyo lamak. Kue dessert box ko namonyo se yang modern tapi rasonyo hampia samo se bantuak brownies diagiah cream. Caro mambuek nyo lumayan mudah juo, patamo awak bue kue nan adonan nyo samo bantuak brownies, kaduo siapkan wadah kota atau box plastik nyo, katigo masuak an kue yang alah jadi dan potong sasuai bantuak kotak tu, siap tu agiah cream dan dilapih baulang sampai tigo kali antaro kue jo cream.


Mango Sticky Rice atau Katan Mangga adolah salah ciek makanan panutuik khas Nagara Thailand nan mandunia. Makanan iko mulai masuak dan takenal di Indonesia sajak tahun 2019 katiko COVID-19 dan urang-urang mulai mambuek usaho dari rumah untuak dijua ka urang lain. Katan Mangga ko barasal dari bareh katan, mangga manih, dan santan. Karano Mangga adolah buah nan musiman, makanan iko indak tasadio sapanjang tahun di Indonesia. Di Thailand pun baitu, Mango Sticky Rice atau dalam bahaso Thailandnyo "khao kneow ma muang" manjadi sajian dalam puncak musim angek bulan April dan Mei di Thailand. Indak hanyo di Indonesia dan Thailand, makanan nan babahan pokok mangga jo bareh katak ko dikonsumsi pulo di wilayah geografis Indocina di Asia Tenggara, bantuak Laos, Kamboja, dan Vietnam.


Abang ambo sadang ado tugas ka luar kota yaitu di Papua, tantu kalau alah di lua kota harus maminta abang mambaok an oleh-oleh. Ambo carilah apo nan manjadi oleh-oleh khas papua yang pasti ambo sukoi. Katamu alah ambo jo Roti Gulung Ambo di internet, kecek nyo bantuak nyo samo jo roti yang diguluang sesuai ukuran, nan beda adonan roti ko labiah gurih, dan isian nyo yang taba, di kanan-kiri sisi roti tu diagiah abon. Awak bisa mambali roti gulung abon ko di papua, kota Manokwari. Raso roti gulung abon disitu pun indak main-main lamaknyo. Jadi awak kalau ka papua bisa mambali roti gulung abon yang populer di Papua ko.


Waktu sadang pai wisata, transportasi berperan penting juo untuak nio pai ka tampek wisata. Salah satunyo transportasi wisata yang unik adalah Rickhshawa yang berasal dari jepang. Rickhshaw marupokan kendaraan yang ado di japang. Bantuaknyo ko mode becak tapi cuman baroda duo se dan indak di kanyuh tapi di tariak jo urang. Awak yang nio ka japang bisa mancuoba naiak Rickshaw ko dan rasoan baa sensasinyo. Kalau awak naiak Rickshaw ko mungkin bantuak sadang di zaman kerajaan yang di ma awak duduk dan urag yang manjalankanyo , yang beda hanyolah kalau zaman kerajaan diangkek jo beberapo urang kalau iko ditariah jo urang surang se. Sampai kini Rickshaw bisa ditemukan di gang-gang ketek Kyoto untuak tujuan wisata.


Baru-baru ko ambo mandanga carito ado seorang miliader nan mamiliki banyak harato katiko nyo ado di dunia. Katiko nyo kritis di rumah sakik beliau maminta perawat untuak mahubungi anak-anaknyo supayo bisa datang ka tampeknyo, sayangnyo ndak ado ciek pun anaknyo nan datang. Padohal kondisinyo saat itu bisa dikecek an tingga manunggu wakatu untuak dijampuik malaikat se lai. Dari siko takana dek ambo salah satu carito daerah dari Sumatera Barat,yaitu Malin Kundang. Alah bamacam caro anak untuak durako ka urang tuonyo kini. Dengan mengabaikan permintaan urang tuo ka awak se tu alah tamasuak durako. Mudah-mudahan awak dijauahan dari sifat nan mambuek awak durako ka urang tuo.


Mahabisan waktu liburan basamo camping di daerah puncak bogor. karano udaronyo dingin dan segar kami mamiliah tampek itu untuak cammping. salain itu, nan jadi pertimbangan kami tampeknyo alah di lengkapi wc umum dan tampek untuak mandi dan cuci piriang. untuak pamandangannyo rancak, kito bisa maliek kota bogor dari bukik ko. apolai katiko malam hari, pamandangannyo sangaik labiah mamuehan. Karano awak bisa liek kerlap kerlip lampu nan ado di kota bogor. tampek kami camping ko namonyo bukik kupu kupu. untuak biaya masuaknyo cukuik mambayia 15 ribu perorang dan 10 ribu persatu motor dan biaya penitipan helmnyo 5 ribu. cuma butuh biaya 30 ribu untuak bakemah disiko.


Kini ado banyak janih olahraga nan punyo banyak manfaat untuak mambantuak tubuah dan bisa di karajoan di rumah. Salah cieknyo adolah sit-up. Olahraga sit-up adolah olahraga nan banyak di lakuan dek urang-urang. Karano sit-up ko sangek mudah di karajoan, indak lamo, dan indak butuah tampek khusus sarato nan paliang pantiang sit-up indak paralu manggunoan alek. Jadi sit-up di kaajoan jo posisi lalok manilantang, posisi kaki di takuak dan tangan di latak di balakang kapalo. Salanjuiknyo awak dorong badan awak untuak jago sampai ka posisi duduak tanpa maubah posisi tangan jo kaki, kamudian baliak ka posisi lalok lik. Lakuan hal iko barulang kali. Olahraga ciek ko sangek baguno untuak malatiah otot paruik sarato mangetekan paruik kaano nyo bisa mambaka lamak di paruik. Karano itulah sit-up banyak di karajoan dek padusi-padusi nan nio manguruihan paruik. Karano itu marilah jago bantauk tubuah awak jo acok-acok olahraga.


Katiko sadang liburan sakolah tantu itu adolah ajang untuak anak-anak pai liburan dan menghilangkan penat salamo di sakolah. Bantuak itu lo kini urang nan ado di sakolah SD 03 Baturajo. Anak-anak SD 03 ko alah labiah dulu libur dari SD lain nan ado di kota nyo, labiah capek 2 hari daripado sakolah yang lain. Kebanyakan anak-anak SD 03 ko bertempat tingga dakek sakolah iko lo nyo. Para oran tua pun kebanyakan alah mengenal guru-guru nan ado di SD 03. Libur nyo salamo 2 minggu, tapi dalam 2 minggu ko ado jadwal 2 hari untuak para murid liburan basamo jo guru-guru sakolah. Bagi anak-anak SD 03 tantu berkesan bana soalnyo salamo jalan-jalan lamak keceknynyo.


Hobi otomotif adolah hobi nan paliang dakek samo kehidupan kito, ampiang sadoalah urang punyo kendaraan kayak sapeda motor. Sapeda motor ko manjadi kendaraan paliang tajangkau bagi masyarakat. Banyak sapeda motor nan di modif habisa-habisan sasuai samo kainginan si nan punyo motor tu, dari nan klasik sampai modf thai look. Klasik marupokan modif nan tampilan atau partnyo dibaliakan ka orisinil sadoalahnyo. untuak komunitasnyo pun adolo masiang-masiang. komunitas ko ndak mambatasi jenis kendaraan atau merk nan dipakainyo dan komunitas ko tabukak untuak umum. Sangaik banyak kauntuangannyo salamo ko bagabuang komunitas ko, salain bisa manambah kawan baru, ilmu pun salalu batambah karano kito punyo hobi nan samo dengan latar balakang nan babeda.


Salanjuiknyo juo pernah cici baraja di sakolah, pado palajaran IPA di hari jumaik. Guru cici maajaan baa caronyo manghadapi situasi Banjir dan manghadapi situasi banjir ko. Kareno palajaran itu cici tau apo nan harus dilakuan katiko kondisi itu tajadi. Sabalumnyo guru cici mangecek walaupun alun banjir dan masih hujan deras se, tapi indak ado salahnyo awak malakuan persiapan. Misalnyo awak mangumpuan barang-barang bahargo seperti surek manyurek dalam ciek tampek jadi indak ka takanai banjir inyo. Latak na di tampek yang mudah digapai dan juo tampek yang agak tinggi. Latak an di tampek yang sakironyo kalau beko banjir, bisa indak takanai.


Jamu masih manjadi piliahan minuman herbal tradisional untuak jadi ubek. Tapi pulo nan ndak suko jo minuman sehat ko karno rasonyo. Urang-urang nan suko manjadian jamu sabagai ubek maraso minuman herbal ko bisa mancegakan sakik tanpa ado efek sampiang nan ndak diinginkan. Bahan-bahan nan digunoan untuak mambuek jamu emang kabanyakan alah taruji manganduang banyak zat nan bekhasiat. Contohnyo di jamu kunyik asam, kanduangan kunyik di jamu tu kironyo manganduang zat antimikroba, anti inflamasi, antioksidan, dan lain-lai. Kini pun jamu alah labiah modern panyajiannyo, misalnyo alah ditambuah soda untuak mambueknyo labiah lamak. Jadi nah jan takuik-takuik jo minum jamu lai karno khasiatnyo sagudang.


Tiok tingkek sakolah mamiliki babagai macam olahraga ekskul nan babeda. Iko dikaranokan tingkek potensi dan daya pikir siswa nan babeda. Contohnyo kalau satingkek TK atau SD biasnyo banyak ekskul olahraga bantuak sepak bola, bulu tangkis, dan lari jarak dekat. Pamainan bola ringan emang jadi salah satu pilihan. Untuak tingkek di atehnyo SMP, alah masuak ka ekskul nan agak baragam dan lumayan sulit kayak bola voli, ranang, atletik dan lompat jauh. Nah untuak satingkek SMA labiah baragam dibandiang SMP yaitu pamainan bola basket, voli, sepak bola, sampai lari jarak jauh. Tantunyo iko ditantuan oleh daya bakambang utak jo badan nan tiok tingkek tingkek kompleksitasnyo barubah-rubah.


Katujuah, mangunyah gulo-gulo karet. Indak hanyo manyegarkan angok dan manakan kabiasoan mangulek, gulo-gulo karet dapek pulo mangurangi gajalo gangguan mental bantuak kacamehan depresi. Dalam panaliatian Andrew Scholey, Ph.D., urang nan sacaro taratur mangunyah gulo-gulo karet manunjuak an parbaikan barupo panurunan tingkek kacamehan, paningkek an kawaspadaan, bakurangnyo stres dan paningkek an kamampuan multitasking. Kadalapan bahubuangan seks jo pasangan. Jikok kahidupaj seks buruak nan dunsanak bangun basamo pasangan dapek mamicu stres. Sabaliaknyo, kualitas seks nan elok bisa manjadi bumbu bia hubuangan dunsanak makin arek. Bahubuangan seks nan sehat marupokan salah satu caro manghilangan stres basamo pasangan. Iko karno seks maicu palapehan hormon endorfin nan manimbuaan raso bahagia. Mirip jo raso bahagia sasudah olaharga atau tanang sasudah bamedaitasi.


Di Kabupaten Solok, tapeknyo di Alahan Panjang tadapek duo buah danau nan disabuik sabagai danau kamba. Duo danau tersebut mampunyoi namo danau di ateh dan danau di bawah. Kaduonyo bajarak sakitar 300 meter. Walaupun banamo danau di bawah, danau di bawah justru mampunyoi posisi nan labiah tinggi dari danau di ateh. Danau di ateh adolah hulu dari Sungai Batanghari nan mambalah Pulau Sumatera. Samantaro danau di bawah tidak dikatahui dengan pasti hulu sungainyo. Danau di ateh tagoloang danau nan dangka karano kedalamonnyo hanyo 44 meter sajo. Hal itu babandiang tabaliak dengan danau di bawah nan justru mampunyoi kedalama 884 meter dari permukaan aia.


Urang nan Jalan-jalan ka Bukik Tinggi bisa bana bawisata  mengaliliangi kota Bukik tinggi jo Bendi. Bendi samo bantuaknyo jo delman, awak bisa manamukan bendi di sekitara jam gadang. Manuruik urang nan ka jam bukik tinggi liburan ka bukik tinggi akan kurang rasonyo jiko awak cuman mancaliak jam gadang. Awak bisa mancuboan naiak bendi dan bakaliliang bukik tinggi sambia mairuik udaro segar. Banyak hal-hal dan tampek-tampek yang bisa awak caliak katiko naiak bendi. Cuboanlah naiak bendi untuak kalian yang sadang ka bukik tinggi. Berwisata labiah lamak kalau awak menikmati apo se yang manjadi khas daerah tampek wisata awak. Salah satunyo dengan menaiki bendi dan mancaliak baa bantuak atau bangunan apo se yang ado di sekitaran bukik tinggi.


Ado fisikiawan yang malakukan panelitian mengenai teknologi yang dipakiroan akan ado di maso mandatang. Teori atau teknologi iko tamasuak teknologi kekinian. Dicetuskan pado tahun 1994 oleh fisikawan takamuko di dunia yaitu Miguel Alcubierre. Warp drive ko konsep teknologi yang malakukan pajalanan intergalaksi di maso depan. Saluruah pajalanan akan diliwaik i dengan labiah capek. Tekonologi iko punyo masalah ketek yaitu partikel energi tinggi khusus yang taparangkap katiko warp drive ko digunoan. Teknologi ko dikecek an hanyolah teknologi fiksi ilmiah se. Jadi memang ado teori yang manjalehan teknologi ko untuak di lakuan dan dibuek dimaso kekinian ko kareno teknologi alah samakin canggih, tapi babarapo dampak juo dipatimbangkan.


Katiko ambo di rumah pas sadang liburan semester. Daripado indak manga-manga se ambo jualan jelly susu. Jajanan iko ko adolah jajanan katiko ambo SD dulu pas masiah anak-anak. Caro mambuek nyo pun mudah bana, lamak lo tu rasonyo. Dek kareno itulah ambo manjua iko, kareno manuruik ambo kalau ado kesempatan manambah penghasilan, manga indak awak karajoan. Untuang se disiko banyak anak ketek dan urang tu suko juo apo nan ambo jua. Ambo indak maraso terbebani katiko manjua iko. Awak bali se agar-agar beko kalau alah baku, makasuiknyo alah jadi beko tarakhir dilatak an ka plastik dan diagiah jo susu kental manih.


Indak lupo mambaco doa kalua rumah katiko sore ko ambo nio pai ka Mall. Mambaco doa kalua rumah alah manjadi kabiasaan ambo, kareno sajak ketek alah dibiasoan dek amak ambo. Kecek nyo awak haruslah mambaco doa katiko nio kalua rumah. Katiko awak mambaco doa kalua rumah mangko bisa dijago dek malaikaik. Sebab juo dengan awak mambaco doa kalua rumah ko akan dihindaran dari godaan setan kareno ia mandapek an patunjua, perlindungan, dan kacukuik an. Islam juo maajaan awak untuak mambaco doa katiko nio kalua rumah untuak mamohon perlindungan Allah SWT. Ambo alah hafal doa kalua rumah ko sajak ketek kareno kebiasoan sajak dirumah.


RPA atau jaleh nyo adolah Robotic Process Automation iko adolah teknologi yang tepakai dek manusia kini. Robotic process automation ko adolah sabuah teknologi parangkek lunak dengan sistem digital untuak malakuan tugas jo proses bisnis baulang dan sederhana yang biasonyo tindakan tasabuik dilakuan jo manusio. Kalau kini banyak robot bantuak iko di lua nagari misal di china atau jepang. Ciri-ciri dari robot iko adolah robot ko maniru tindakan manusio, RPA mangoperasikan aplikasi apa pun jo antar muko pangguno, robot ko bisa mangolah data, robot ko bisa bakarajo sacaro taruih manaruih, robot ko memiliki akurasi tinggi. Bisa juo dicaliak dalam kahiduik an awak sahari-hari robot ko yaitu proses transaksi pambayaran di jalan tol jo parkiran.